text: 1Ug si Jehova misulti kang Moises sa tapus mangamatay ang duruha ka anak nga lalake ni Aaron, sa diha nga mingduol sila sa atubangan ni Jehova, ug nangamatay; 2Ug si Jehova miingon kang Moises: Ingna si Aaron nga imong igsoon nga lalake nga sa tanan nga panahon dili siya magsulod sa dapit nga balaan, sa sulod sa tabil, sa atubangan sa halaran sa pagpasig-uli nga anaa sa ibabaw sa arca; aron dili siya mamatay; kay ako motungha diha sa panganod sa ibabaw sa halaran-sa-pagpasig-uli. 3Nga niini mosulod si Aaron sa dapit nga labing balaan: uban ang usa ka nating vaca nga lake alang sa halad-tungod-sa-sala, ug usa ka lakeng carnero alang sa halad-nga-sinunog. 4Ang sinina nga balaan nga lino igasul-ob niya, ug sa ibabaw sa iyang unod aduna siya ing mga sapaw nga lino, ug pagabaksan siya sa bakus nga lino; ug sa mitra nga lino pagasul-oban siya: kini mao ang balaan nga mga bisti: ug pagadigoon niya ang iyang unod sa tubig, ug kini igabisti niya. 5Ug sa katilingban sa mga anak sa Israel, magakuha siya ug duruha ka lake nga kanding alang sa halad-tungod-sa-sala, ug usa ka lakeng carnero alang sa halad-nga-sinunog. 6Ug igahalad ni Aaron ang lakeng vaca alang sa halad-tungod-sa-sala, nga alang sa iyang kaugalingon, ug magabuhat siya ug pagtabon-sa-sala alang sa iyang kaugalingon ug alang sa iyang panimalay. 7Ug pagakuhaon niya ang duruha nga kanding, ug igapahamutang niya kini sa atubangan ni Jehova diha sa pultahan sa balong-balong nga pagatiguman. 8Ug pagapapalaran ni Aaron ang duruha ka kanding; ang usa ka palad alang kang Jehova, ug ang usa usab ka palad alang kang Azazel. 9Ug igahalad ni Aaron ang kanding nga sa ibabaw niini nahulog ang palad alang kang Jehova, ug igahalad niya kini nga alang sa halad-tungod-sa-sala. 10Apan ang kanding, nga niini mahulog ang palad alang kang Azazel, igapahamutang kini nga buhi sa atubangan ni Jehova, aron sa pagbuhat sa pagtabon-sa-sala alang kaniya, ug sa pagpalakaw kaniya tungod kang Azazel ngadto sa kamingawan. 11Ug igahalad ni Aaron ang lakeng vaca nga mao ang halad-tungod-sa-sala alang kaniya, ug pagabuhaton niya ang pagtabon-sa-sala alang sa iyang kaugalingon ug alang sa iyang panimalay, ug pagapatyon niya ang lakeng vaca nga mao ang halad-tungod-sa-sala nga alang sa iyang kaugalingon. 12Ug siya magakuha ug incensario nga puno sa mga baga sa kalayo gikan sa halaran sa atubangan ni Jehova, ug sa iyang mga hakup sa incienso nga mahumot, nga pinulpog nga fino, ug iyang pagadad-on kini sa sulod sa tabil: 13Ug igabutang niya ang incienso sa ibabaw sa kalayo sa atubangan ni Jehova, aron ang panganod sa incienso magatabon sa halaran-sa-pagpasig-uli nga anaa sa ibabaw sa pagpamatuod, aron siya dili mamatay. 14Ug magakuha siya sa dugo sa lakeng vaca, ug aron igasablig niya kini sa iyang tudlo sa dapit sa halaran-sa-pagpasig-uli sa kiliran sa silangan: ug dapit sa atbang sa halaran-sa-pagpasig-uli magasablig siya ug makapito niadtong dugo sa iyang tudlo. 15Unya pagapatyon niya ang kanding nga alang sa halad-tungod-sa-sala, nga alang sa katawohan, ug dad-on niya ang dugo ngadto sa sulod sa tabil; ug buhaton niya sa dugo niini ang ingon sa iyang gibuhat sa dugo sa lakeng vaca, ug igasablig kini sa ibabaw sa halaran-sa-pagpasig-uli ug sa atubangan sa halaran-sa-pagpasig-uli; 16Ug pagabuhaton niya ang pagtabon-sa-sala sa dapit nga balaan, tungod sa mga kahugawan sa mga anak sa Israel, ug tungod sa ilang mga paglapas, ug sa tanan nila nga mga sala: sa maong pagkaagi magabuhat usab siya alang sa balong-balong nga pagatiguman, nga nagapuyo sa taliwala nila sa kinataliwad-an sa ilang mga kahugawan. 17Ug walay bisan kinsa nga tawo sa sulod sa balong-balong nga pagatiguman kong siya mosulod sa pagbuhat sa pagtabon-sa-sala didto sa dapit nga balaan, hangtud nga siya makagula, ug nga mabuhat niya ang pagtabon-sa-sala alang sa iyang kaugalingon ug alang sa iyang panimalay, ug alang sa tibook nga katilingban sa Israel. 18Ug mogula siya ngadto sa halaran nga anaa sa atubangan ni Jehova, ug magabuhat siya sa pagtabon-sa-sala alang niini, ug magakuha siya sa dugo sa lakeng vaca, ug sa dugo sa kanding, ug iyang ilibut pagbutang kini sa ibabaw sa mga sungay sa halaran. 19Ug sa makapito magasablig siya sa ibabaw niini sa dugo nga anaa sa iyang tudlo, ug magahinlo niini, ug magabalaan niini gikan sa mga kahugawan sa mga anak sa Israel. 20Ug sa tapus siya makabuhat sa pagtabon-sa-sala didto sa dapit nga balaan, ug sa balong-balong nga pagatiguman, ug sa halaran, igahalad niya ang kanding nga buhi: 21Ug igabutang ni Aaron ang duruha ka kamot niya sa ibabaw sa ulo sa kanding nga buhi, ug igasugid niya sa ibabaw niini ang tanan nga kasal-anan sa mga anak sa Israel, ug ang tanan nila nga mga paglapas, bisan pa ang tanan nila nga mga sala; ug kini igabutang niya sa ibabaw sa ulo sa kanding, ug igapadala kini ngadto sa kamingawan pinaagi sa kamot sa usa ka tawo nga tinudlo alang niini. 22Ug kadtong kanding magadala sa ibabaw niya sa ilang tanan nga kasal-anan ngadto sa yuta nga awa-aw; ug pagabuhian niya ang kanding ngadto sa kamingawan. 23Ug si Aaron moadto sa balong-balong nga pagatiguman, ug hukason niya ang mga bisti nga lino, nga iyang gisul-ob sa pagsulod niya sa dapit nga balaan, ug kini igabilin niya didto. 24Unya pagadigoon niya ang iyang unod sa tubig sa dapit nga balaan, ug igasul-ob niya ang iyang mga bisti, ug mogula siya, ug igahalad niya ang iyang halad-nga-sinunog, ug ang halad-nga-sinunog sa katawohan, ug magabuhat siya ug pagtabon-sa-sala alang sa iyang kaugalingon ug alang sa katawohan. 25Ug pagasunogon niya ang tambok sa halad-tungod-sa-sala sa ibabaw sa halaran. 26Ug ang magabuhi sa kanding alang kang Azazel, pagalabhan niya ang iyang mga bisti, pagadigoon usab niya sa tubig ang iyang unod, ug sa human niana mosulod siya sa campo. 27Ug pagadad-on niya sa gawas sa campo ang lakeng vaca sa halad-tungod-sa-sala, ug ang kanding sa halad-tungod-sa-sala, kansang dugo ginasablig aron sa paghimo sa pagtabon-sa-sala sa dapit nga balaan: ug ilang pagasunogon sa kalayo ang ilang mga panit, ug ang ilang mga unod, ug ang ilang tae. 28Ug ang magasunog niini, pagalabhan niya ang iyang mga bisti, pagadigoon usab niya ang iyang unod sa tubig, ug sa human niana mosulod siya sa campo. 29Pagahuptan ninyo kini ingon nga balaod nga walay katapusan: sa bulan nga ikapito, sa ikapulo ka adlaw sa bulan, pagasakiton ninyo ang inyong mga kalag, ug walay bisan unsa nga bulohaton nga pagabuhaton ninyo, bisan ang molupyo, bisan ang dumuloong nga nagapuyo sa taliwala ninyo: 30Kay niining adlawa pagabuhaton ang pagtabon-sa-sala alang kaninyo aron sa paghinlo kaninyo; mamahinlo kamo gikan sa tanan ninyo nga mga sala sa atubangan ni Jehova. 31Kini maoy usa ka adlaw nga igpapahulay sa balaan nga pahulay alang kaninyo, ug pagasakiton ninyo ang inyong mga kalag; kini maoy usa ka balaod nga walay katapusan. 32Ug ang sacerdote nga pagadihogan, ug nga pagapanalanginan aron mahimo nga sacerdote nga ilis sa iyang amahan, magahimo sa pagtabon-sa-sala ug magabisti siya sa mga bisti nga lino, bisan ang mga bisti nga balaan: 33Ug buhaton niya ang pagtabon-sa-sala sa balaang puloy-anan, ug magabuhat siya sa pagtabon-sa-sala alang sa balong-balong nga pagatiguman, ug alang sa halaran; ug magabuhat siya sa pagtabon-sa-sala alang sa mga sacerdote, ug alang sa tibook nga katawohan sa katilingban. 34Ug kini pagahuptan ninyo nga balaod nga walay katapusan, sa pagbuhat sa pagtabon-sa-sala alang sa mga anak sa Israel tungod sa tanan nila nga mga sala, sa makausa sulod sa tuig. Ug gibuhat niya ingon sa gisugo ni Jehova kang Moises.


c: text/html

text: 1Ako miingon: Pagamatngonan ko ang akong mga dalan, Aron dili ako makasala uban sa akong dila: Pagabantayan ko ang akong baba uban sa bukado, Samtang ang mga dautan ania sa atubangan nako. 2Naamang ako, uban ang paghilum, mihilum ako, bisan pa tungod sa maayo; Ug misamot ang akong kasakit. 3Ang akong kasingkasing nag-init sa sulod nako; Samtang nagapalandong ako, misiga ang kalayo; Unya misulti ako uban sa akong dila: 4Jehova, pahibaloa ako sa akong katapusan, Ug sa sukod sa akong mga adlaw; Pahibaloa ako sa akong kahuyang. 5Ania karon, imong gipahamubo ang akong mga adlaw ingon sa mga dapal sa akong mga kamot ; Ug ang tibook ko nga kinabuhi ingon lamang sa walay-bili sa imong atubangan: Sa pagkamatuod, ang tagsatagsa ka tawo diha sa iyang labing maayong kahimtang maingon lamang sa kakawangan nga tim-os. (Selah) 6Sa pagkamatuod, ang tagsatagsa ka tawo nagalakaw ingon lamang sa usa ka kawang nga talanawon; Sa pagkamatuod ang ilang kasaba kawang lamang: Siya nagatigum ug mga bahandi, ug wala mahibalo kong kinsa ang mahiagum kanila. 7Ug karon, Ginoo, unsa ba ang ginapaabut ko! Ang akong paglaum anaa kanimo. 8Luwasa ako gikan sa tanan ko nga mga kalapasan: Ayaw ako himoa nga yubitonon sa mga buang. 9Naamang ako, wala ako magbuka sa akong baba; Kay ikaw ang nagbuhat niini. 10Kuhaa sa ibabaw nako ang imong hampak: Naut-ut ako pinaagi sa pagbunal sa imong kamot. 11Sa diha nga ikaw magasaway sa tawo tungod sa iyang kasal-anan, Ikaw magapala sa iyang katahum sama sa usa ka anunogba: Sa pagkamatuod ang tagsatagsa ka tawo maoy kakawangan lamang . (Selah) 12Pamatia ang akong pag-ampo, Oh Jehova, ug patalinghugi ang akong pagtu-aw; Ayaw pagpakahilum niining akong mga luha: Kay ako lumalangyaw uban kanimo, Usa ka humalapit, ingon sa tanan ko nga mga amahan. 13Oh tugoti ako, nga mahiulian ako ug kusog, Sa dili pa ako mogikan ug mawagtang.

robotstxt: allowed

filter: keep


text:
Pilosopiya
- Ang Ingles nga bersiyon ning maong panid mahimo mong mahubad ngadto sa Binisayang Sinugboanon.
Ang pilosopiya o gumaran usa ka natad sa pagtuon nga naglakip sa mga natad sama sa estetika, epistemolohiya, etika, lohika, ug metapisika. Ang batakang paagi sa pilosopiya mao ang paggamit sa pangrason aron timbang-timbangon ang mga tubag sa mga pangutana kabahin sa kamatuoran sa Diyos, sa kamatuoran mismo, ug sa moralidad. Apan walay higpit nga lagda kon unsa ang pilosopiya ug unsa ang dili pilosopiya, lakip na kon unsa nga metodo ang pilosopikanhon ug unsa ang dili.
Ang usa ka tawo nga nagtuon sa pilosopiya usa ka pilosoper (gikan sa Ingles nga pulong philospher) o gumaran. Ang pulong pilosopo nagpasabot sa usa ka tawo nga kanunayng manginsulto, ug dili sa usa ka magtutuon sa pilosopiya.
Ang pulong pilosopiya misulod sa pinulongang Sinugboanon pinaagi sa Kinatsilang filosofía. Sa Kasadpang Kalibotan ang gigikanan sa pulong pilosopiya mao ang Grinyegong Φιλoσoφίa (philo-sophia), nga nagpasabot gugma sa kaalam. Daghang mga pilosopong Griyego sa karaang panahon ang nag-ila sa kalainan sa kagustohan sa kaalam batok sa kagustohan sa mga materyal nga butang, bisyo, ug ang pagtagbaw sa lawasnong kagustohan. Ang kahulogan sa kaalam alang sa mga Griyego sa karaang panahon naglakip sa birtud ug ang kagustohan sa kahibalo ug dili sa opinyon.
Ang pulong "pilosopiya" mahimo usab nga magpasabot sa panlantaw sa usa ka tawo o katawhan. Apan kining maong kahulogan nagpasabot nga dili lang usa ra ang tubag sa mga pangutana nga dugay nang gisulayan pagtubag sa mga gumaran.
Mga sanga sa pilosopiya[usba | edit source]
Walay unibersal nga panagsabot unsang mga natad ang sakop sa pilosopiya. Apan kining mosunod tradisyonal nga mga sanga sa pilosopiya:
Ang matag sanga may iyang pundok sa mga pangutana nga gisulayan sa pagtubag.
Gawas ning lima, may ubang natad nga sagad lakip sa gitun-an sa mga gumaran. Kini mao ang politika (giila ni Aristóteles nga sakop sa etika), pisika (sa kahulogang unsa ang materya ug enerhiya), relihiyon ug teyolohiya.
- Ang orihinal nga bersiyon ning maong artikulo gibase sa Iningles nga bersiyon niini sa Wikipedyang Ingles.


text:
Antonio Margarito
Si Antonio Margarito Montiel (namundag, Marso 18, 1978 sa Torrance, California) sarong Mehikano-Amerikanong propesyonal na boksingero. Siya dating kampyon sa dibisyon na welterweight kan tolong organisasyon sa boksing: an World Boxing Association, International Boxing Federation, asin World Boxing Organization[1] An reputasyon ni Margarito namu'ritan nanggad kan an mga kalado niya pigbo'tan an patos sa saiyang kamot asin sinoksokan nin sulpur asin kalsyum na nadiskubre kan CSAC. Ini natagas asin nagigin eskayula kun nasalak sa oxygen[2] Siya pinag'ensayo ni Roberto Garcia, sarong dati man na IBF Super Featherweight Champion.[3] Si Antonio nag'aasikaso man sa pag'ensayo ki Miguel Vasquez, sarong IBF Lightweight Champion. [4] Nageestar si Margarito sa Tijuana, Mexico kasaro an saiyang agom na si Michelle Margarito.


text:
Cebuano Short Story: BILYAKO SI NOY MASOY
November 17, 2012
James Lobedica
Pulong nga nagpasabot ug pagsuta,
Kon ikaw makauyon, imong panagway maya,
Tukmang templa ug kalami imong nakuha.
May tilaw nga pasubraan, tinago-tago dili mahibaw-an,
Adunay mahiligon motilaw apan dili gayud makatiwas,
Gininhawa mag-abot, kanunay’ng gikutasan.
“Noy, kadugay gud nimo. Ganina pa man gud dihang nagtilaw. Sige na.” ni Inday pa nga hapit na mahutdi ug pailob.
“Paabot lang Day ha. Mura man gud ug lahi templa. Dili man ni mao ang akong naandan. “ ni Noy Masoy Bilyako nga nagpabiling nagtimi-timi.
“Ah, ako na lang nang tabonan bi. Alkansehon man ko nimo.” dala tabon sa gitilawan.
“Ayaw kabalaka day. Sakto kaayo. May sabaw. Balhiboon pa. Uhmm, tsaraaap.”
“Sus baya. Sa kadugay’ng tilaw, sa kinilaw’ng litob lang gihapon paingon. Hala sibog na kay pustan tika.” ni Inday pa nga nagputos sa kinaham ni Noy Masoy bilyako. Kinilaw’ng bungoton. (KATAPUSAN).
Patnubay.org wishes to thank Atty James Lobedica for giving us the permission to publish this short story in our website. Atty James Lobedica is a lawyer based in Cebu City. He advocates perservation of Cebuano language and culture. He finished his Bachelor of Laws at the University of San Carlos – Cebu in 1992.


text: 1Ug sa pagkadungog sa reina sa Seba sa kabantug ni Salomon mahatungod sa ngalan ni Jehova, siya miadto aron sa pagsulay kaniya sa mga malisud nga pangutana. 2Ug siya miadto sa Jerusalem uban ang usa ka dakung panon nga magsusunod, uban ang mga camello nga gilulanan sa mga panakot, ug daghan uyamut nga bulawan, ug mga mahal nga bato: ug sa paghiabut niya kang Salomon, siya nakigsulti kaniya mahitungod sa tanan nga dinha sa iyang kasingkasing. 3Ug gisuginlan siya ni Salomon sa tanan niyang pangutana: walay tinipigan nga bisan unsa gikan sa hari nga wala niya ikasugilon kaniya. 4Ug sa nakita sa reina sa Seba ang tanang kaalam ni Salomon, ug ang balay nga iyang gitukod, 5Ug ang makaon diha sa iyang lamesa, ug ang pagpahamutang sa iyang mga alagad, ug ang pagtindog sa iyang mga mag-aalagad, ug ang ilang mga pagpamisti, ug ang iyang mga magdadala sa copa, ug ang iyang tungasan sa mitungas siya ngadto sa balay ni Jehova: wala nay espiritu kaniya. 6Ug siya miingon sa hari: Maoy usa ka matuod nga sugilon nga akong nadunggan sa akong yuta sa imong mga buhat, ug sa imong kaalam. 7Apan ako wala motoo sa mga pulong, hangtud nga ako mianhi, ug ang akong mga mata nakakita niini: ug, ania karon, ang katunga wala isugilon kanako; ang imong kaalam ug kauswagan minglabaw sa kabantug nga akong nadungog. 8Malipayon ang imong mga tawo, malipayon kining imong mga alagad nga nagtindog kanunay sa imong atubangan, ug nakadungog sa imong kaalam. 9Bulahan si Jehova nga imong Dios, nga nalipay diha kanimo, sa pagbutang kanimo sa ibabaw sa trono sa Israel; tungod kay si Jehova nahigugma sa Israel sa walay katapusan, busa ikaw gihimo niya nga hari aron sa pagbuhat sa justicia ug pagkamatarung. 10Ug iyang gihatagan ang hari ug usa ka gatus ug kaluhaan ka talento nga bulawan, ug daku kaayo nga lulan sa mga panakot, ug mga bato nga mahal walay ingon nga gidaghanon sa mga panakot sama sa gihatag sa reina sa Seba kang hari Salomon. 11Ug ang panon sa mga sakayan usab ni Hiram, nga nagdala sa bulawan gikan sa Ophir, nagdala gikan sa Ophir sa daghan kaayong mga kahoy nga almug, ug mga mahal nga bato. 12Ug gihimo sa hari ang mga haligi sa balay ni Jehova sa mga kahoy nga almug, ug alang sa balay sa hari, mga alpa usab, ug mga kinuldasan nga mga tulonggon alang sa mga mag-aawit: walay ingon sa mga kahoy nga almug, walay nakita usab hangtud niining adlawa. 13Ug si hari Salomon mihatag sa reina sa Seba sa tibook niyang tinguha, bisan unsay iyang gipangayo, gawas sa gihatag ni Salomon kaniya sa iyang harianong hatag. Busa siya mitalikod, ug miadto sa iyang kaugalingong yuta, siya ug ang iyang mga alagad. 14Ug ang gibug-aton sa bulawan nga ming-abut kang Salomon sa usa ka tuig unom ka gatus ug kan-uman ug unom ka talento sa bulawan. 15Gawas niadtong gidala sa magbabaligya, ug ang mga patigayon sa mga magpapatigayon, ug sa tanang mga hari sa nagkasakot nga katawohan, ug sa mga gobernador sa yuta. 16Ug si hari Salomon naghimo sa duha ka gatus nga kalasag sa pinikpik nga bulawan; unom ka gatus ka siclo nga diha sa usa ka kalasag. 17Ug iyang gihimo ang totolo ka gatus ka taming sa pinikpik nga bulawan: totolo ka libra sa bulawan nga diha sa usa ka taming: ug gibutang sila sa hari diha sa balay sa kalasangan sa Libano. 18Labut pa, ang hari naghimo sa usa ka dakung trono nga garing, ug gipanauran kini sa labing lunsay nga bulawan. 19Dihay unom ka ang-ang ngadto sa trono, ug ang dapit nga hataas malingin sa likod; ug may mga sandiganan sa luyo ug luyo duol sa dapit sa trono, ug duruha ka leon nga nanagtindog tupad sa sandiganan. 20Ug napulo ug duha ka leon nanagtindog sa usa ka daplin, ug sa laing daplin sa ibabaw sa unom ka ang-ang: walay maingon nga gibuhat sa bisan diing gingharian. 21Ug ang tanang mga ilimnan ni hari Salomon mga bulawan, ug ang tanang mga sudlanan sa balay sa kalasangan sa Libano mga lunsay bulawan: walay mausa nga salapi; kini walay bili sa mga adlaw ni Salomon. 22Kay didto sa dagat diha ang usa ka panon nga sakayan sa Tarsis nga iya sa hari, uban sa panon nga sakayan ni Hiram: makausa sa taggutlo ka tuig nga mahianha ang panon nga sakayan sa Tarsis, nanagdala sa bulawan, ug salapi, garing, ug mga onggoy, ug mga pabo-real. 23Busa si hari Salomon milabaw sa tanang mga hari sa yuta sa kadato ug sa kaalam. 24Ug ang tibook kalibutan nagpangita sa pagtan-aw kang Salomon, sa pagpamati sa iyang kaalam nga gibutang sa Dios sa iyang kasingkasing. 25Ug sila nagdala tagsatagsa ka tawo sa iyang buhis, mga sudlanan nga salapi, ug mga sudlanan nga bulawan, ug mga saput, ug hinagiban, ug mga panakot, mga kabayo, ug mga mula usa ka buhis tuig-tuig. 26Ug gihipos ni Salomon ang mga carro, ug mga mangangabayo: ug siya may usa ka libo ug upat ka gatus ka mga carro, ug napulo ug duha ka libo nga mangangabayo, nga iyang gibutang diha sa mga ciudad sa carro, ug kauban sa hari sa Jerusalem. 27Ug gihimo sa hari nga sa Jerusalem, ang salapi mahisama sa mga bato, ug ang mga cedro gihimo niya ingon sa mga kahoy nga sicomoro, nga anaa nagadasok sa kapatagan. 28Ug ang mga kabayo nga diha kang Salomon dinala gikan sa Egipto; ug ang mga magpapatigayon sa hari nagdawat kanila sa panon, tagsatagsa ka panon may bili. 29Ug usa ka carro nahianha ug migikan sa Egipto sa unom ka gatus ka siclo nga salapi, ug usa ka kabayo sa usa ka gatus ug kalim-an; ug ingon man sa tanang mga hari sa mga Hetehanon, ug sa mga hari sa Siria, sila gidala nila sa ilang kamot.


text:
Metropolitan nga Pransiya
Ang Metropolitan nga Pransiya (Prinanses: France métropolitaine o la Métropole, o sa kolokyal l'Hexagone) mao ang bahin sa Pransiya nga nahimutang sa Uropa, apil ang Corse. Ang "Panggawas nga Pransiya" (Iningles: Overseas France (la France d'outre-mer, o l'Outre-mer, o sa kolokyal les DOM-TOM) mao ang kolektibong tawag sa mga pangawas nga departamento sa Pransiya (départements d'outre-mer o DOM), mga teritoryo (territoires d'outre-mer o TOM), ug mga kolektibidad (collectivitiés d'outre-mer o COM).
Ang Metropolitan nga Pransiya ug ang Panggawas nga Pransiya mitibuok sa gitawag nga Republikang Pranses. Ang metropolitan mikabat og 81.8% ofsa teritoryo sa republika ug 96.0% sa populasyon niini.
Ang upat ka departamentong panggawas—Martinique, Guadeloupe, Réunion, ug Guyane—adunay parehong estadong politikal sa metropolitan nga mga departamento.


text: 1Siya nga nagapuyo sa sulod sa dapit nga tinago sa Hataas Uyamut Magapahulay sa ilalum sa landong sa makagagahum. 2Magaingon ako mahatungod kang Jehova: Siya mao ang akong dalangpanan ug kuta nako; Dios ko, nga kaniya misalig ako. 3Kay siya magaluwas kanimo gikan sa lit-ag sa mangangayam, Ug gikan sa makamatay nga hampak. 4Sa iyang mga dagang pagatabonan ikaw niya, Ug sa ilalum sa iyang mga pako, magapasilong ikaw: Ang iyang kamatuoran mao ang kalasag ug ang taming. 5Dili ka mahadlok tungod sa kakugmat sa kagabhion, Ni sa udyong nga nagalupad sa adlaw; 6Ni sa kamatay nga nagalakaw sa kangitngitan, Ni sa kamatay nga nagalaglag sa kaudtohon. 7Mangapukan ang usa ka libo sa imong kiliran, Ug ang napulo ka libo sa imong toong kamot; Apan kanimo kini dili makaabut. 8Ngani nga pinaagi lamang sa imong mga mata imong makita, Ug makita mo ang balus sa mga dautan. 9Kay ikaw, Oh Jehova, mao ang akong dalangpanan! Ang Hataas Uyamut gihimo mo nga imong puloy-anan; 10Dili moabut kanimo ang kadautan, Ni magapahaduol ang kamatay sa imong balong-balong. 11Kay siya magasugo sa iyang mga manolonda sa pagtan-aw kanimo, Sa pagbantay kanimo sa tanan mong mga dalan. 12Pagasapnayon ikaw nila sa ilang mga kamot, Aron nga ang imong mga tiil dili mahapangdol sa bato. 13Ikaw magatunob sa ibabaw sa leon, ug sa sawa nga malala: Pagayatakan mo ang gagmay nga leon ug ang halas. 14Tungod kay gipahaluna niya ang iyang gugma kanako, busa ako magaluwas kaniya: Ipahaluna ko siya sa itaas tungod kay naila niya ang akong ngalan. 15Kanako magatawag siya, ug ako motubag kaniya; Ubanan ko siya diha sa kalisdanan: Akong luwason siya ug akong pagapasidunggan siya. 16Akong pagatagbawon siya sa hataas nga kinabuhi, Ug akong ipakita kaniya ang akong kaluwasan.


text:
Jamaica
Jamaica (paglitok: ja-mey-ka) mao ang usa ka islang nasod sa Greater Antilles, 234 ka kilometro (146 mi) ang hitas-on ug mga 80 ka kilometro (50 mi) ka lapad sa Dagat Caribbean. Kini 145 ka kilometro (90 mi) habagatan sa Cuba, ug 190 ka kilometro (120 mi) pakasadpan sa isla Hispaniola (nahimutang ang mga nasod sa Haiti ug Republikang Dominicano). Ang iyang lumad nga tigtabi og Arawakan nga Taino nagpangalan sa isla isip Xaymaca, nga ang gipasabot "Yuta sa mga Tubod," o "Yuta sa Kahoy ug Tubig." Kaniadto kolonya sa Espanya nga nailhan isip Santiago, nahimo kini nga British West Indies Crown colony of Jamaica. Kini ang ikatulo sa pinakadaghang nga tigtabi og Iningles nga nasod sa Amerika, human sa Estados Unidos ug Canada. Mayoriya sa iyang populasyon gikan sa Kasadpang Aprika ug kreyolyo sa Iningles (Jamaican Creole) o sa ilang pinulongan patois (paglitok: patwa) mao ang lumad nga pinulongan sa kadaghanan. Kingston ang kapital (maintown) sa Jamaica.


text:
By Lloyd Suarez
Pwerte nang luhod-luhod sa pagpakiluoy aron pasayloon si Berly Tudtud sa mga kabanay sa iyang gipangpatay ug sa iyang pagtulis sa FAIR Bank sa Daanbantayan niadtong pagsugat sa bag-ong tuig.
Posted: January 8th, 2014 in CDN - Opinion,Cebu Daily News | Read More »
By Lloyd Suarez
Yayay gyud ta human giwagtang ang 5-percent discount unya mopatuman na sab ang taga-Metro Cebu Water District kon MCWD og 12-percent increase sa bayranan sa tubig. Mahal na gyud tanan sa 2014! Rason sa taga-MCWD pagmahal na sa tubig, kini aron mapalapad ang ilang proyekto sa pag-extract sa “surface water” o tubig gikan sa mga […]
Posted: January 6th, 2014 in CDN - Opinion,Cebu Daily News | Read More »
By Lloyd Suarez
Kining paglambo sa kinabuhi nag-agad ra gyud sa kabubut-on sa Diyos ubanan sa disiplina ug paningkamot sa tawo. Dili kini madala sa mga palihi ug magpaabot nga hagbungan sa pagkaon ug sa ubang gikinahanglan matag adlaw. Kun ang tawo mokayod sa insakto ug dili magpasagad og gasto sa mga butang nga way hinungdan anaa gyud […]
Posted: January 1st, 2014 in CDN - Opinion,Cebu Daily News | Read More »
By Lloyd Suarez
Gikalipay kaayo nako og dako ang desisyon nilang Cebu Governor Hilario Davide III ug Provincial Attorney Orvi Ortega nga hingpit nilang gipasaylo ug dili na nila pasakaan in the spirit of Christmas og kasong theft si Manang Nessie Torralba—kadtong trabahante sa canteen sa Kapitolyo nga nangawat og mga relief goods. Salamat ninyo Governor Jun kay […]
Posted: December 30th, 2013 in CDN - Opinion,Cebu Daily News | Read More »
By Lloyd Suarez
Magpasalamat ko kang Cebu City Engineer Kenneth Carmelita Enriquez kinsa mao sab ang officer in charge sa Office of the Building Official sa iyang ligdong og lanog nga baruganan nga “fit for occupancy” pa ang Marcelo Fernan Hall of Justice, atol sa among programang “Dialogue On The Air” sa dySS Super Radyo niadtong Sabado. Tungod […]
Posted: December 16th, 2013 in CDN - Opinion,Cebu Daily News | Read More »


text:
Samtang ang among mga kaagi ug mga kasinatian managlahi, kami managsama nga adunay hugot nga pasalig kang Jesukristo, sa usag usa, ug sa among mga silingan. Tan-awa kini nga mga istorya kabahin sa pagtuo sa inadlaw nga pagpakabuhi sa Mormons. Mahimo sab kang makighimamat sa Mormons dinhi .
Ang
among hugot nga pagtuo nag-impluwensya sa hapit tanang aspeto sa among kinabuhi. Labaw kay
sa yano lang nga pagtuo kang Jesukristo, naningkamot kami sa pagdala sa Iyang mga
pagtulun-an sa panimalay, sa trabaho ug sa atong komunidad. Aniay pipila ka kultural nga mga
prayoridad nga gihuptan sa mga miyembro sa Simbahan sa tibuok kalibutan.
Kitang tanan espiritu nga mga anak sa usa ka mapinanggaong Langitnong Amahan kinsa mipadala kanato dinhi sa yuta aron magkat-on ug molambo sa mortal nga kahimtang. Isip Mormons, mga sumusunod kami ni Jesukristo. Nagpakabuhi kami sa pagserbisyo Kaniya ug sa pagtudlo sa Iyang mahangturon nga plano alang sa matag usa kanato.
Salamat sa paghangyo nga mobisita ang mga misyonaryo sa Ang Simbahan ni Jesukristo sa mga Santos sa Ulahing mga Adlaw. Kontakon ka nila sa dili madugay.
Pangayo og Basahon ni Mormon
Salamat sa pagpangayo og Basahon ni Mormon gikan sa Ang Simbahan ni Jesukristo sa mga Santos sa Ulahing mga Adlaw. Kontakon ka sa mga misyonaryo sa dili madugay.
Salamat sa pagpangayo og Balaan nga Biblia gikan sa Ang Simbahan ni Jesukristo sa mga Santos sa Ulahing mga Adlaw. Kontakon ka sa mga misyonaryo sa dili madugay.
Humanitarian nga Tabang
Nganong Motabang Kami
Ang mga tawo ganahan nga mosulti kon unsaon nila sa “pagkaplag” ang ilang mga kaugalingon. Sa kasagaran kini nagpasabut nga dili sila malipayon, kulang sa direksyon ug naka-focus ra sa ilang mga kaugalingon. Makapatingala, si Kristo miingon nga ang paagi sa pagpatunhay sa atong kaugalingon mao ang pagwagtang sa atong kaugalingon: “Kay bisan kinsa nga buot magapatunhay sa iyang kinabuhi, mawagtangan hinoon siya niini; apan bisan kinsa nga mawagtangan sa iyang kinabuhi tungod kanako ug sa maayong balita magapatunhay niini”.(Marcos 8:35) Ang pagwagtang sa atong kaugalingon pinaagi sa pag-alagad mao ang dakong paagi sa pagpatunhay sa atong kaugalingon. Makapahimo kini nato sa pagbuhat unsay gibuhat ni Jesus. Siya mitudlo nga ang paghigugma sa Dios mao ang unang sugo ug ang paghigugma sa atong silingan mao ang ikaduha. Atong gipakita ang atong gugma alang sa Dios pinaagi sa pag-alagad sa uban. Ug kita mahigugma niadtong atong gialagaran. Ang pag-alagad makahatag nato og kalipay nga dili ikahatag sa paghunahuna lang sa kaugalingon. Mahitabo kini sa dagkong mga paagi ug gagmay, sa publiko ug sa pribado, alang sa mga higala ug alang sa mga dumuduong.
Bisan ang gamay nga butang nga atong gihimo, sama sa pagtabang sa usa ka tawo sa ilang tanaman o pag-abli og pultahan, makapasayon og gamay sa kinabuhi alang nila—ug gamay nga kalipay alang nato. Dili na kinahanglan nga ikaw moadto sa layo sa pagpangita og mga oportunidad sa pagdonar sa imong panahon ug kusog. Ang nakanindot sa pagsunod sa ehemplo ni Kristo mao nga dili ta kinahanglan motimbang-timbang kinsa, kanus-a o unsaon nato pag-alagad, molihok lang ta. Mahimong planohon o himoon dayon, alang sa tawo nga atong nailhan o sa usa ka dumuduong. Ang Kristohanong pag-alagad dili magtinguha og pahalipay, dili modawat og ganti ug naaghat pinaagi sa gugma.
Unsaon Namo sa Pagtabang
Agig dugang ngadto sa gagmay, personal nga mga buhat sa pag-alagad, ang Mormons mohatag og dinagko, organisado nga tabang ngadto sa mga dapit nga nanginahanglan. Ang Simbahan ni Jesukristo sa mga Santos sa Ulahing mga Adlaw nakadonar og labaw sa $1 bilyon nga cash ug materyal ngadto sa 167 ka lain-laing mga nasud nga nagkinahanglan og humanitarian nga tabang sukad kini nagsugod niadtong 1985. Mipadala kini og mga tolda, mga tarp, mga diaper ug ubang mga suplay ngadto sa mga dapit sa Chile nga naigo sa Pebrero 2010 nga linog, ug duha ka eroplano nga labaw sa 80,000 ka libra sa pagkaon ug emerhensya nga mga kapanguhaan ngadto sa Haiti niadtong Enero 2010 tungod sa katalagman sa linog. Ang lokal, nasyonal ug internasyonal nga organisasyon sa simbahan nakapahimo sa dali nga pagpahigayon sa tabang aron nga ang pagkaon, mga suplay ug mga trabahante moabut kon sila labing gikinahanglan.
Ang Simbahan dili mopili base sa giapilan nga relihiyon, katilingban o nasyonalidad. Nagtanyag kami og paglaum ug sa potensyal alang sa kinabuhi nga molapas sa sakit, kakabus, ug kasubo. Kabahin kining tanan sa plano sa Dios nga kita magtinabangay sa luwan sa usag usa ug Iyang mga kamot dinhi sa kalibutan. Ang programa sa Simbahan sa welfare motabang usab sa mga tawo nga nanginahanglan sa inyong kaugalingong kasilinganan pinaagi sa paghatag og temporaryong tabang sama sa pagkaon, sinina ug sa pagpangita og katrabahoan. Ang nakadawat sa tabang hatagan og kahigayunan sa pagtrabaho, kon posible, agig bawos sa tabang.
Pagtubag Panahon sa Emerhensiya
Kada tuig, minilyon ka mga lalaki, mga babaye, ug mga bata ang naapektahun sa gubat, mga baha, mga linog, mga buhawi, mga bagyo, ug uban pang mga katalagman. Niining mapait nga mga kahimtang, paspas nga pagtubag sagad maoy maghatag og kalainan tali sa kinabuhi ug kamatayon.
Tungod niini nga pagkaandam, ang Simbahan paspas nga makatubag panahon sa emerhensya. Dugang pa sa paghatag og mga materyal, ang Simbahan nagtabang usab sa mga pundo ug mga boluntaryo.
Neonatal Resuscitation Care
Sama kadaghan sa 10 porsyento sa tanan bag-ong natawo nga mga bata adunay kalisud sa pagginhawa ug nagkinahanglan og tabang. Uban sa eksakto nga pagbansay ug gamay nga ekipo, daghan sa mga kamatayon sa bag-ong natawo tungod sa mga problema sa pagginhawa mahimong kalikayan Ang Simbahan ni Jesukristo sa mga Santos sa Ulahing mga Adlaw nakigtambayayong sa nasyonal nga mga organisasyon sa panglawas ug sa mga tinugyanan sa panglawas gikan sa mga nasud sa tibuok kalibutan sa pag-ila sa mga dapit diin ang pagbansay sa neonatal resuscitation gikinahanglan pag-ayo. Dayon ang Simbahan mopadala og mga bolunter nga mga doktor ug nurse aron sa pagtudlo sa mga tigpaanak niini nga mga dapit. Dayon kining lokal nga mga tigpaanak makabansay sa uban. Labaw sa 80,000 ka mga tigpaanak ang nabansay na.
Tipdas
Niadtong 2001, ang Measles Initiative, ang panag-uban lakip sa American Red Cross, sa United Nations World Health Organization, UNICEF, sa UN Foundation, ug sa U.S. Centers for Disease Control and Prevention, natukod. Ang tumong niini mao ang pagpakunhod sa nangamatay tungod sa tipdas og 90% sa tuig 2010—gikan sa total nga 873,000 ka mga kamatayon sa tibuok kalibutan niadtong 1999. Niadtong 2003, Ang Simbahan ni Jesukristo sa mga Santos sa Ulahing mga Adlaw miapil sa Measles initiative ug mipasalig og usa ka milyon nga dolyares kada tuig sa pagsuporta sa kampanya. Ang Simbahan miapil usab sa social mobilization nga paningkamot nga importante sa kalampusan sa kada kampanya. Usa ka makapadani nga kanta, nga gisulat sa batan-ong Mormon atol sa pag-apil sa Simbahan sa kampanya sa Madagascar sa tipdas, gihubad ug gipatukar sa 28 ka pinulongan sa dosena ka mga estasyon sa radyo sa misunod nga mga kampanya. Gikan sa 2004 ngadto sa 2008, 59,596 ka mga miyembro sa Simbahan sa 32 ka nasud ang miboluntaryo sa pagpahibalo sa kasilinganan ug pagtabang sa mga dapit bakunahanan. Pagka-Enero 2007 dihay 60% nga pagkunhod sa nangamatay sa tipdas sa kalibutan.
Limpyo nga Tubig
Ang gipasiugdahan nga limpyo nga tubig sa Ang Simbahan ni Jesukristo sa mga Santos sa Ulahing mga Adlaw nagsulay sa pagpalambo sa panglawas sa mga komunidad pinaagi sa paghatag og kakuhaan sa mga tinubdan sa limpyo nga tubig. Depende sa lokal nga mga panginahanglan ug mga sirkumstansya, kining mga tinubdan sa tubig maglakip sa mga atabay (o lungag sa yuta), tipiganan sa tubig ug mga sistema sa paghatud, ug mga sistema sa paglimpyo sa tubig. Sukad niadtong 2002, ang Simbahan nakatabang og lima ka milyon ka mga tawo sa labaw sa 4,500 ka mga komunidad nga makaangkon og mga tinubdan sa limpyo nga tubig. Kining mga proyekto sa limpyo nga tubig molungtad og dugay tungod kay ang mga komunidad miapil sa pagplano ug pag-implimentar, ug maoy nagtrabaho sa kadaghanan niini. Ang mga representante sa komunidad gibansay sa sistema sa pagmintenar sa wala pa mahuman ang proyekto.
Pag-ayo sa Panan-aw
Ang tumong sa Ang Simbahan ni Jesukristo sa mga Santos sa Ulahing mga Adlaw sa programa sa pag-atiman sa panan-aw mao ang pagpalig-on sa mga serbisyo sa pag-atiman sa mata ngadto sa mga kabus pinaagi sa paghatag og gikinahanglan nga teknikal nga pagbansay, ekipo, mga suplay, ug suporta nga organisasyon aron sa pagtabang sa lokal nga mga propesyonal ug mga programa sa pag-atiman sa mata. Ginamit ang mga ophthalmologist kinsa miboluntaryo sa ilang panahon, ang Simbahan mitabang sa lokal nga mga propesyonal ug mga programa nga nakapabenepisyo og labaw sa 180,000 ka mga indibidwal sukad 2003.
Mga Wheelchair
Ang gidaghanon nga 100 ka milyon ka mga tawo sa tibuok kalibutan ang nagkinahanglan og wheelchair apan usa lang sa 100 ang makapalit. Aron makalakaw, ang mga tawo nga dunay mga kakulangan magsalig kanunay sa pamilya ug mga higala sa pagdala nila sa usa ka lugar ngadto sa laing lugar. Lisud gyud kaayo ang pabiya sa panimalay. Ang pag-eskwela o pagtrabaho mahimong imposible nga mga damgo. Sa pagtabang, Ang Simbahan ni Jesukristo sa mga Santos sa Ulahing mga Adlaw nakig-partner sa mga organisasyon sa komunidad nga nagserbisyo sa may kakulangan. Ang lokal nga partner mosusi sa mga kliyente, mosugyot og ekipo, ug mo-follow-up uban sa terapi ug suporta. Ang Simbahan modonar og mga wheelchair, mga crutches, mga walker, mga cushion, ug ubang makatabang nga mga ekipo – usahay mopalit gikan sa lokal nga mga himoanan. Kon hangyoon, mga team sa mga therapist mohatag og dugang teknikal nga pagbansay ngadto sa partner. Sukad niadtong 2001, ang Simbahan miapud-apod og labaw sa 300,000 ka mga wheelchair sa 101 ka nasud.
Unsaon Nimo sa Pagtabang
Ang among programa sa Humanitarian nga Tabang nagsalig sa tabang sa mga tawo kada adlaw kinsa gusto nga mohupay sa pila ka pag-antus sa kalibutan. Ingon nga kami walay pili kon mohatag og tabang base sa giapilan nga relihiyon, katilingban o nasyonalidad, ni kami mopili sa dawaton nga tabang. Welcome ang tanan nga gustong motabang. Welcome ka sa pagtawag sa LDS Humanitarian Center sa (801) 240-6060 o e-mail sa lds-charities@ldschurch.org alang sa dugang nga impormasyon.


text:
Malipayon sila karon. They are happy now.
Malipayon ko karon. I am happy now.
Malipayon ilaga karon. The mouse is happy now.
Malipayon Moymoy karon. Moymoy is happy now.
¬
Naa siya'y lima ka puwa nga sapatos. She has five red shoes.
Naa ko'y duha ka puti kabayos. I have two white horses.
Naa ka'y usa ka puti motor. You have one white motorbike.
Naa sila ug daghang ka mga bata. They have many children.
Ganahan ko ug sandwish nga walay sibuyas. I want a sandwich without onions.
Ganahan ko ug sandwich uban sibuyas. I want a sandwich with onions.
Ganahan ko ug sandwich uban Ladies' Choice. I want a sandwich with Ladies' Choice
Ganahan ko ug sandwich uban keso. I want a sandwich with cheese
Share:


text: 1Ang pulong ni Jehova nga midangat kang Joel, ang anak nga lalake ni Pethuel. 2Pamatii kini, kamong mga tigulang nga tawo, ug patalinghugi, tanan kamong mga pumoluyo sa yuta. Nahitabo ba kini sa inyong mga adlaw, kun sa mga adlaw sa inyong mga amahan? 3Suginli ninyo ang inyong mga anak mahitungod niini, ug ipasugilon sa inyong mga anak ngadto sa ilang mga anak, ug sa ilang mga anak ngadto sa laing kaliwatan. 4Kadtong gibiyaan sa ulod nga dangaw-dangaw gikaon sa dulon; ug kadtong gibiyaan sa dulon gikaon sa lukton; ug kadtong gibiyaan sa lukton gikaon sa ulod nga hantatawo. 5Pagmata, kamo nga mga palahubog, ug panghilak; ug pagminatay, kamong tanan nga palainum sa vino, tungod sa matam-is nga vino; kay kini gikuha gikan sa inyong baba. 6Kay ang usa ka nasud mitungas nganhi sa akong yuta, kusganon, ug dili maisip; ang iyang mga ngipon mao ang mga ngipon sa usa ka leon, ug siya adunay mga bag-ang sa usa ka bayeng leon. 7Iyang gidagmalan ang akong balagon sa parras, ug gipanitan ang akong kahoy-nga-higuera: iyang gihinloan hangtud nga walay tabon kini, ug gisalibay kini; ang mga sanga niini nangaputi. 8Managbakho kamo sama sa usa ka ulay nga gibaksan sa sako tungod sa bana sa iyang pagkabatan-on. 9Ang halad-nga-kalan-on ug ang halad-nga-ilimnon gikuha gikan sa balay ni Jehova, ang mga sacerdote, ang mga ministro ni Jehova, nanagbalata. 10Gihimong biniyaan ang kaumahan, nagamasulob-on ang yuta; tungod kay gilaglag ang binhi nga tinanum ; namala ang bag-ong vino, nagakahubas ang lana. 11Pangalibug, Oh kamong mga mag-uuma, panagminatay, Oh kamong maggagalam sa parras, tungod sa trigo ug tungod sa cebada; tungod kay ang ting-ani sa mga uma nawala. 12Ang parras nalaya, ug ang higuera nagakamatay; ang kahoy-nga-granada, ang kahoy-nga-palma usab, ug ang kahoy-nga-mansana, bisan ang tanang mga kahoy sa kaumahan nangalaya; tungod kay ang kalipay nawala gikan sa mga anak sa mga tawo. 13Managbakus kamo sa inyong kaugalingon sa sako, ug panagbakho, kamong mga sacerdote; panagminatay, kamo nga mga ministro sa halaran; umari kamo, panghigda sa tibook nga gabii nga sinul-oban sa sako, kamong mga ministro sa akong Dios: tungod kay ang halad-nga-kalan-on ug ang halad-nga-ilimnon ginapugngan diha sa balay sa inyong Dios. 14Managbalaan kamo ug usa ka pagpuasa, managtawag kamo ug usa ka pagkatigum nga maligdong, tiguma ang mga tigulang tawo ug ang tanang pumoluyo sa yuta ngadto sa balay ni Jehova nga inyong Dios, ug managtuaw kamo kang Jehova. 15Alaut ang adlaw! kay ang adlaw ni Jehova haduol na, ug ingon sa usa ka paglaglag gikan sa Makagagahum moabut kini. 16Wala ba pagkuhaa ang kalan-on sa atubangan sa atong mga mata, oo, ang kalipay ug ang kasadya gikan sa balay sa atong Dios? 17Ang mga binhi nangadunot ilalum sa ilang yutang bantok; ang mga kamalig gibiyaan, ang mga dapa nangalumpag; kay ang mga trigo nangalaya. 18Naunsa nga nanag-agulo man ang mga mananap nga mabangis ! ang mga panon sa mga vaca nangalibug, tungod kay sila walay sibsibanan, oo, ang mga panon sa carnero gibiyaan. 19Oh Jehova, kanimo nagatu-aw ako; tungod kay ang kalayo minglamoy sa mga sibsibanan sa kamingawan, ug ang siga sa kalayo misunog sa tanang mga kahoy sa kapatagan. 20Oo, ang mga mananap nga mapintas sa kapatagan nangandoy kanimo: tungod kay nangamala ang tubig sa kasapaan, ug ang kalayo minglamoy sa mga sibsibanan sa kamingawan.


text:
CEBU, Philippines - Usa ka suspetsadong drug pusher ang nasikop sa gipahigayong buy-bust operation sa kapolisan sa dakbayan sa Carcar niadtong Sabado sa hapon diha sa sitio Cambuntan, barangay Bolinawan sa nahisgutang siyudad.
Ang nasikop mao si Jhazan Matugas, 29, residente sa lugar, nagtingkagol karon sa Carcar detention cell human kini makuhai og lima ka paketeng gituuhang shabu nila ni PO3 Alex Paden, PO3 Rolando Gantuangco, PO1 Julius Anenon ug PO1 Alex Buanghog atol sa maong operasyon.
Si PO1 Gilmer Noval and duty desk officer sa Carcar Police Station sa pakighinabi sa Banat News nagkanayon nga si PO1 Buanghog maoy gihimo nilang poseur buyer.
Human matunol ni Matugas ang usa ka paketeng shabu ug nabayran ni Buanhog sa marked money nga P250 gisignit dayon nila kini ug dihang girekisa nakuhaan kini og dugang siyam ka pinaketeng gidudahang shabu.
Si PO1 Noval nagkanayon nga si Matugas ang nadungog na sa ilang lugar nga tigpamaligya og shabu ug nalakip kini sa watch list sa Carcar Police Station. – BANAT NEWS


text:
Wali sa bukid
- Gisugyot nga kining maong artikulo pagalimpiyohan.
Ug sa pagkakita niya sa mga panon sa katawhan, siya mitungas sa bukid, ug sa nakalingkod siya ang iyang mga tinun-an miduol kaniya. Ug kanila mibungat siya sa iyang baba sa pagtudlo nga nag-ingon:
- "Kamo mao ang asin alang sa yuta; apan kon ang asin kawad-an sa iyang lami, unsaon pa man sa pagpabalik niini sa iyang kaparat? Kini dili na gayud magpulos sa bisan unsa, kondili angay na lang kining isalibay sa gawas aron tunobtunoban sa mga tawo. "Kamo mao ang kahayag alang sa kalibotan. Ang siyudad nga mahimutang sa ibabaw sa bungtod dili gayud mahisalipdan. Ang mga tawo dili usab magdagkot ug suga aron ibutang kini sa ilalum sa gantangan, kondili sa ibabaw sa tongtonganan; ug kini magaiwag kanilang tanan nga anaa sa sulod sa balay. Pasigaa ninyo ang inyong kahayag sa atubangan sa mga tawo aron makita nila ang inyong mga maayong buhat ug dayegon nila ang inyong Amahan nga anaa sa langit.
- "Kamo nakadungog na niini nga gikasulti ngadto sa mga tawo sa karaan, nga nagaingon, `Ayaw pagbuno; ug bisan kinsa nga makabuno mahiagum sa hukom.` Apan sultihan ko kamo, nga bisan kinsa nga masuko batok sa iyang igsoon, mahiagum na sa hukmanan; ug bisan kinsa nga moingon, `Kuwanggol ka!` mahiagum sa Sanhedrin; ug bisan kinsa nga moingon, `Boang ka!` mahiagum sa infierno nga kalayo. Busa, kon ikaw magadala sa imong halad ngadto sa halaran, ug diha mahinumdom ka nga ang imo diayng igsoon may gikasuk-an man batok kanimo, nan, biyai ang imong halad diha sa atubangan sa halaran, ug umadto ka ug pakig-uli una sa imong igsoon, ug unya bumalik ka ug ihalad mo ang imong halad.
- "Nakadungog kamo sa giingon, `Ayaw pagpanapaw.` Apan sultihan ko kamo, nga bisan kadtong magatan-awg babaye uban sa pagkaibog kaniya, nakapanapaw na kaniya diha sa sulod sa iyang kaugalingong kasingkasing. Busa, kon ang imong too nga mata mao ang makaingon kanimo sa imong pagpakasala, lugita ug isalibay kini; kay maayo pa alang kanimo nga mawad-an kag usa ka bahin sa imong lawas kay sa ibanlud ang tibuok mong lawas ngadto sa infierno. Ug kon ang imong too nga kamot mao ang makaingon kanimo sa imong pagpakasala, putla ug isalibay kini; kay maayo pa alang kanimo nga mawad-an kag usa ka bahin sa imong lawas kay sa iadto ang tibuok mong lawas ngadto sa infierno.
- "Giingon usab, `Bisan kinsa nga mobulag sa iyang asawa, kinahanglan iyang hatagan siyag usa ka sulat-pamatuod sa pakigbulag.` Apan magaingon ako kaninyo nga bisan kinsa nga mobulag sa iyang asawa, gawas kon ang hinungdan mao ang pakighilawas, nagahimo kaniya nga mananapaw; ug ang mangasawa sa usa ka babayeng binulagan, nakapanapaw.
- "Kamo nakadungog na nga giingon, `Mata tungod sa mata ug ngipon tungod sa ngipon." Apan magaingon ako kaninyo. Ayaw ninyo pagsukli ang tawong dautan. Hinonoa, kon may mosagpa kanimo sa too mong aping, itahan mo kaniya ang pikas usab; ug kon may makigburoka kanimo ug moilog sa imong kamisola, ihatag pa usab kaniya ang imong kupo; ug kon may mopugos kanimo sa pagpauban aniyag usa ka milya, ubani siyag duha ka milya. Hatagi ang magpakilimos animo, ug ayaw balibari ang buot mohulam kanimo. "Kamo nakaduingog na nga giingon, `Higugmaa ang imong silingan Apan magaingon ako kaninyo, Higugmaa ninyo ang inyong mga kaaway ug pag-ampo kamo alang sa mga magalutos kaninyo, aron mahimo kamong mga anak sa inyong Amahan nga anaa sa langit; kay siya nagapasubang sa iyang Adlaw sa ibabaw sa mga dautan ug sa ibabaw sa mga maayo, ug nagpadalag ulan ngadto sa mga matarung ug sa mga dili matarung. Kay kon mao ray inyong higugmaon ang mga nahigugma kaninyo, unsa may balus nga madawat ninyo? Dili ba ang mga maniningil sa buhis nagabuhat man sa ingon? Ug kon mao ray inyong yukboan ang inyong mga kaigsoonan, unsa may inyiong nahimo nga labaw pa kay sa uban? Dili ba ang mga Gentil nagabuhat man sa ingon? Busa, kamo kinahanglan magmahingpit ingon nga hingpit ang inyong Amahan nga langitnon.


text:
Agusan del Norte
Ang Agusan del Norte usa ka lalawigan sa Pilipinas. Kini nahimutang sa rehiyon sa CARAGA sa Mindanao. Ang kapitolyo sa Agusan del Norte nahimutang sa Dakbayan sa Butuan. Sa amihanan sa maong lalawigan ang Surigao del Norte, Surigao del Sur sa sidlakan, Agusan del Sur sa habagatan, ug ang Misamis Oriental sa kasadpan. Kini nag-atubang sa Bahiya sa Butuan, nga lakip sa Dagat sa Bohol, sa amihanang-kasadpan.
2000 census—552,849 (47th largest)
Density—213 per km² (39th highest)
Mga Dakbayang Kina-urbanisado—{{{mga dakbayang kina-urbanisado}}}
Mga nahisakpang dakbayan—{{{mga nahisakpang dakbayan}}}
Mga lungsod—11
Mga Barangay—250
Mga distrito congresyonal—2
Mga sulod
Katawhan ug kultura[usba | edit source]
Ekonomiya[usba | edit source]
Heyograpiya[usba | edit source]
Politikal[usba | edit source]
Ang Agusan del Norte nabahin ngadto sa 11 ka mga lungsod ug 1 ka dakbayan.
Kaagi[usba | edit source]
Ang lalawigan sa Agusan gibahin ngadto sa duha ka lalawigan (Norte ug Sur) sa Akta Republika Numero 4979.


text: 1Dinhay usa ka tawo sa yuta sa Hus, kinsang ngalan mao si Job; ug kadtong tawohana hingpit ug matarung, ug usa nga mahadlokon sa Dios, ug nagapahilayo sa dautan. 2Ug kaniya may natawo nga pito ka anak nga lalake ug totolo ka anak nga babaye. 3Ug ang iyang katigayonan usab, pito ka libo nga carnero ug totolo ka libo nga camello, ug lima ka gatus nga pares nga vaca, ug lima ka gatus nga asnong baye, ug daku uyamut nga panimalay; mao nga kining tawohana maoy labing bantugan sa tanang mga anak sa sidlakan. 4Ug ang iyang mga anak nanglakaw ug naghimo ug usa ka combira sa balay sa tagsatagsa sa iyang adlawng natawohan; ug nagsugo sila sa pagpadapit sa totolo nila ka igsoong babaye aron sa pagpangaon ug sa pag-inum uban kanila. 5Ug mao kadto sa nangagi na ang mga adlaw sa ilang mga pagcombira, nga si Job nagpasugo ug nagbalaan kanila, ug misayo pagmata sa pagkabuntag, ug naghalad ug mga halad-nga-sinunog, sumala sa gidaghanon nilang tanan, kay miingon si Job: Tingali nakasala ang akong mga anak nga lalake, ug nagpasipala sa Dios diha sa ilang mga kasingkasing. Kini mao ang gihimo ni Job sa kanunay. 6Karon nahitabo sa diha nga ang mga anak sa Dios nanuol sa pagpakita sa atubangan ni Jehova, si Satanas miduol usab sa taliwala nila. 7Ug si Jehova miingon kang Satanas: Diin ka gikan? Unya si Satanas mitubag kang Jehova, ug miingon: Gikan sa akong pagsuroysuroy didto sa yuta, ug gikan sa akong pagsaka ug pagkanaug niini. 8Ug si Jehova miingon kang Satanas; Gipalandong mo ba si Job nga akong alagad? Kay walay sama kaniya diha sa yuta, hingpit ug matarung nga tawo, usa nga mahadlokon sa Dios, ug nagapahilayo sa dautan. 9Unya mitubag si Satanas kang Jehova, ug miingon: Mahadlok ba lamang si Job sa Dios sa walay hinungdan? 10Wala ba ikaw mag-alad kaniya, ug libut sa iyang balay, ug libut sa tanan niyang butang, sa tanang kiliran? gipanalanginan mo ang buhat sa iyang mga kamot, ug ang iyang mga katigayonan nagadugang sa ibabaw sa yuta. 11Apan bakyawa karon ang imong kamot, ug tanduga ang tanan nga anaa kaniya, ug siya magapasipala kanimo bisan sa atubangan sa imong nawong. 12Ug si Jehova miingon kang Satanas: Ania karon, ang tanan nga anaa kaniya anaa sa imong kamot; ugaling ayaw lamang pagtanduga siya sa iyang kaugalingon. Busa milakaw si Satanas gikan sa atubangan ni Jehova. 13Ug nahitabo sa adlaw nga ang mga anak nga lalake ug babaye nangaon ug nanginum sa vino didto sa balay sa ilang kamagulangan nga lalake, 14Nga miabut ang usa ka sinugo ngadto kang Job, ug miingon: Ang mga vaca gipanagdaro, ug ang mga asno nanagsibsib duol kanila; 15Ug ang mga Sabeohanon mingdasmag kanila, ug kini gikuha: oo, ilang gipamatay ang mga sulogoon sa sulab sa pinuti; ug ako lamang usara ang nakakalagiw sa pagsugilon kanimo. 16Sa diha nga nagsulti pa siya, may lain usab nga miabut, ug miingon: Ang kalayo sa Dios nahulog gikan sa langit, ug nasunog ang mga carnero ug ang mga sulogoon, ug giut-ut sila; ug ako lamang usara ang nakakalagiw sa pagsugilon kanimo. 17Sa diha nga nagasulti pa siya, may lain usab nga miabut, ug miingon: Ang mga Caldeahanon nagbahin sa totolo ka pundok, ug mingdasmag sa camello, ug gidala kini: oo, ug ilang gipamatay ang mga sulogoon sa sulab sa pinuti; ako lamang usara ang nakakalagiw sa pagsugilon kanimo. 18Sa diha nga nagsulti pa siya, may lain usab nga miabut, ug miingon: Ang imong mga anak nga lalake ug ang imong mga anak nga babaye nangaon ug nanginum ug vino sa balay sa ilang magulang nga lalake; 19Ug, ania karon, dihay usa ka dakung hangin nga miabut gikan sa kamingawan, ug gilapdusan ang upat ka ngilit sa balay, ug ang mga batan-on natumbahan niini, ug sila nangamatay; ug ako lamang usara ang nakakalagiw sa pagsugilon kanimo. 20Unya si Job mitindog, ug gigisi ang iyang bisti, ug gialutan ang iyang ulo, ug mihapa sa yuta, ug misimba; 21Ug miingon siya: Ako hubo nga migula sa tiyan sa akong inahan, ug hubo usab ako nga mopauli didto. Si Jehova mihatag, ug si Jehova mikuha; bulahan ang ngalan ni Jehova. 22Niining tanan si Job wala makasala, wala usab niya butangbutangi si Jehova sa binuang.


text: 1Ug nahatabo sa wala madugay nga siya milakaw sa mga lungsod ug mga balangay, nga nagawali ug nagadala sa mga Maayong Balita sa gingharian sa Dios, ug uban kaniya ang napulo ug duha. 2Ug may mga babaye nga nangaayo sa mga espiritu nga dautan, ug sa mga sakit: Si Maria nga ginganlan Magdalena, nga kaniya minggula ang pito ka mga yawa. 3Ug si Juana, asawa ni Cusa, tinugyanan ni Herodes, ug si Susana ug uban pang daghan, nga nag-alagad kaniya pinaagi sa ilang mga bahandi. 4Ug sa pag-abut nga tingub sa usa ka dakung panon sa katawohan, ug sa midugok kaniya ang mga gikan sa tagsatagsa ka lungsod, misulti siya pinaagi sa usa ka sambingay: 5Ang magpupugas milakat sa pag-pugas sa iyang binhi: ug sa nagpugas siya, ang uban nahulog sa daplin sa dalan ug kini ginatumban sa tiil ug ang mga langgam sa langit nanagtuka kanila. 6Ug ang uban nahulog sa ibabaw sa bato, ug sa nakaturok, nalaya gilayon, tungod kay wala mag-umog. 7Ug ang uban nahulog sa taliwala sa kasapinitan, ug ang mga sapinit miturok uban niini ug naglumos niini. 8Ug ang uban nahulog sa maayong yuta, ug mingtubo, ug namunga ug tinaggatus. Sa nakapamulong siya niining mga butanga, misinggit siya: Ang adunay mga igdulungog sa pagpatalinghug, magpatalinghug. 9Ug ang iyang mga tinon-an nangutana kaniya kong unsa kaha kini nga sambingay. 10Ug siya miingon: Kaninyo ginatugot ang paghibalo sa mga tinago sa gingharian sa Dios; apan alang sa uban ipaagi sa mga sambingay: aron nga sa pagtan-aw, dili sila makakita, ug sa pagpatalinghug, dili sila makasabut. 11Karon ang sambingay mao kini: Ang binhi mao ang pulong sa Dios. 12Ug ang mga sa daplin sa dalan mao ang mga nagapatalinghug; unya miabut ang yawa, ug nagakuha sa pulong gikan sa ilang kasingkasing, aron sila dili managtoo ug dili mangaluwas. 13Ug ang mga sa ibabaw sa bato, mao kadto sila nga sa nakapatalinghug, midawat nga malipayon sa pulong; ug kini sila walay gamut, nga sa diyutayng panahon mingtoo, ug sa panahon sa pagsulay, nanghisalaag sila. 14Ug ang nahulog sa taliwala sa kasapinitan, mao kadto sila nga nanagpakadungog, ug sa diha nga nagapadayon sila sa ilang panaw, gilumsan sila sa mga kaguol, ug sa mga bahandi, ug sa mga kalipayan niining kinabuhi; ug wala maghatag ug bunga sa kahingpitan. 15Ug ang sa maayong yuta, mao kadto sila nga may kasingkasing maligdong ug maayo, nga sa pagpakadungog sa pulong, nagtipig niini, ug nagdalag bunga uban ang pailub, 16Ug walay tawo nga sa gidagkutan niya ang usa ka lamparahan, iyang pagatakloban sa tadyaw, kun igabutang kini niya sa ilalum sa higdaanan; kondili igabutang kini sa ibabaw sa tangkawan, aron nga ang mga mosulod makakita sa kahayag. 17Kay walay bisan unsa nga sinalipdanan nga dili madayag; ug walay bisan unsa nga tinago nga dili mahibaloan ug mabutyag. 18Busa, magmatngon kamo kong giunsa ninyo ang pagpatalinghug; kay ang adunay iya, pagahatagan; ug ang walay iya, bisan pa ang gihunahuna niya nga iya, pagakuhaon kaniya. 19Ug didto miadto kaniya ang iyang inahan ug mga igsoon, ug wala sila makaduol kaniya tungod sa panon sa katawohan. 20Ug gisuginlan siya: Ang imong inahan ug ang imong mga igsoon anaa nanagtindog sa gawas, nga buot makigkita kanimo. 21Apan siya mitubag ug miingon kanila: Ang akong inahan ug akong mga igsoon mao kining mga nagapatalinghug sa pulong sa Dios, ug nagabuhat niini. 22Ug nahitabo sa usa niadtong mga adlawa, nga misakay siya ug ang iyang mga tinon-an sa usa ka sakayan, ug siya miingon kanila: Manabuk kita, ug minggikan sila. 23Apan sa nanagsakay sila, si Jesus nahikatulog; ug miabut ang usa ka dakung hangin; ug gisabwan sila, ug nag-ungaw sila sa kadautan. 24Ug sila miduol kaniya, ug ilang gipukaw siya nga nagaingon: Magtutudlo, Magtutudlo, mangawala kita. Ug nahagmata siya, ug nagbadlong sa hangin ug sa kabangis sa tubig: ug kini mihunong, ug miabut ang kalinaw. 25Ug siya miingon kanila: Hain ang inyong pagtoo? Ug sanglit nangahadlok sila, nanghibulong nga nasig-ingon ang usag usa: Kinsa man diay kini, nga siya nagasugo bisan sa mga hangin ug sa tubig, ug kini nagasugot kaniya? 26Ug miabut sila sa yuta sa mga taga-Gadara, nga anaa atbang sa Galilea. 27Ug sa nakakawas na siya sa yuta, didtoy misugat kaniya usa ka tawong hingyawaan gikan sa lungsod; ug sulod sa hataas nga panahon wala siya magsul-ob ug saput, ug wala magpuyo sa bisan unsung balay, kondili sa mga lubnganan. 28Ug sa nakita niya si Jesus, misinggit siya, ug mihapa sa atubangan niya, ug sa makusog nga tingog miingon: Unsay labut ko kanimo, Jesus, ikaw nga Anak sa Hataas Uyamut nga Dios? Ginapakilooy ko kanimo, ayaw ako pagsakita. 29Kay ginasugo ni Jesus ang espiritung mahugaw sa paggula gikan sa tawo. Kay kini masabug midakup kaniya; ug siya binantayan, ug ginapus sa mga talikala ug mga posas; ug sa gilugtas niya ang mga gapus, siya giabug sa yawa ngadto sa mga kamingawan. 30Ug si Jesus nangutana kaniya: Kinsay imong ngalan? Ug siya miingon: Legion kay daghan ang mga yawa nga misulod kaniya. 31Ug sila nagpakilooy kaniya nga dili niya paadtoon sila sa kahiladman. 32Karon, didto may usa ka panon sa daghang mga baboy nga nagaungad sa bukid; ug sila nagapakilooy kaniya nga iyang tugotan sila sa pagsulod sa mga baboy. Ug iyang gitugotan sila. 33Ug ang mga yawa nanggula gikan sa tawo ug nanulod sa mga baboy; ug ang panon sa mga baboy midulhog sa makusog gayud sa pangpang ngadto sa lanaw, ug nangalumos. 34Ug sa pagkakita sa mga nanaglawog kanila sa nahitabo, nangalagiw sila, ug nagsugilon niini sa lungsod ug sa kaumahan. 35Ug nangadto sila sa pagtan-aw kong unsa ang nahitabo; ug miduol sila kang Jesus, ug hingkit-an nila ang tawo nga gigulaan sa mga yawa, nga nagalingkod sa tiilan ni Jesus, nagabisti na, ug sa iya nang maayong kaisipan; ug nangahadlok sila. 36Ug sila nga nakakita niini misugilon kanila ngano nga ang hingyawaan naayo na. 37Ug ang tanang katawohan sa yuta sa mga taga-Gadara nagpakilooy kang Jesus na mopahawa siya gikan kanila; kay giabut sila sa dakung kahadlok. Ug siya misakay sa sakayan ug mipauli. 38Apan ang tawo nga gigulaan sa mga yawa, nagpakilooy kang Jesus nga tugotan siya sa pag-uban kaniya; apan iyang gipapauli siya nga nagaingon: 39Pumauli ka sa imong balay, ug isugilon mo kong unsa ka dagku sa mga butang ang gibuhat sa Dios alang kanimo. Ug milakat siya, nga nagamantala sa tibook nga lungsod kong unsa ka dagku sa mga butang ang gibuhat ni Jesus alang kaniya. 40Ug sa mipauli si Jesus, ang panon sa katawohan midawat kaniya; kay silang tanan nanaghulat kaniya. 41Ug ania karon, may miabut usa ka tawo nga ginganlan si Jairo, ug siya usa ka punoan sa sinagoga; ug siya mihapa sa tiilan ni Jesus ug nagpakilooy kaniya nga moadto siya sa iyang balay; 42Kay siya may bugtong anak nga babaye, nga may napulo ug duha ka tuig ang panuigon, ug kini himalatyon. Apan sa naglakat siya, ang mga panon sa katawohan mipiit kaniya. 43Ug usa ka babaye nga ginatalinug-an sulod sa napulo ug duha na ka tuig nga naghurot sa tanan niyang kabuhian sa pagbayad sa mga mananambal, ug wala siya mamaayo ni bisan kinsa kanila. 44Miduol sa likod niya, ug mihikap sa sidsid sa iyang bisti, ug gilayon mitang-on ang talinugo niya. 45Ug miingon si Jesus: Kinsa ang mihikap kanako? Ug sa nanaglimod ang tanan, miingon si Pedro ug sila nga diha uban kaniya; Magtutudlo, ginadotdot ug ginapiit ka sa mga panon sa katawohan, ug moingon ka: Kinsa ang mihikap kanako? 46Apan miingon si Jesus: May mihikap kanako, kay hingmatngonan ko nga may gahum migula kanako. 47Ug sa pagkakita sa babaye nga wala siya masalipdi, miduol siya nga nagakurog, ug sa nagahapa sa atubangan ni Jesus, nag-asoy sa atubangan sa tanang katawohan sa hinungdan sa iyang paghikap kaniya, ug naunsa nga naayo siya gilayon. 48Ug si Jesus miingon sa babaye: Anak, ang imong pagtoo nagluwas kanimo; lumakaw ka sa pakigdait. 49Samtang nagsulti pa siya, may usa nga miabut gikan sa balay sa punoan sa sinagoga, nga nagaingon: Patay na ang imong anak nga babaye, ayaw na pagbudlaya ang Magtutudlo. 50Apan si Jesus sa pagkadungog niini, mitubag kaniya: Ayaw kahadlok, tomoo ka lamang, ug maluwas siya. 51Ug sa misulod siya sa balay, wala niya pasudla bisan si kinsa gawas kang Pedro, ug kang Juan, ug kang Jacobo, ug ang amahan, ug ang inahan sa dalaga. 52Ug ang tanan nanagpanghilak ug nanagminatay kaniya; apan si Jesus miingon: Dili kamo managhilak; kay wala siya mamatay, kondili nagakatulog. 53Ug sila nangatawa sa pagbiaybiay kaniya, sa hingbaloan nila nga patay na. 54Apan si Jesus sa nagakupot kaniya sa kamot, misangpit nga nagaingon: Inday, bumangon ka. 55Ug ang iyang espiritu miuli ug mitindog siya gilayon. Ug nagsugo si Jesus nga hatagan kini siya ug pagkaon. 56Ug nanghitingala ang mga ginikanan niya; apan siya nagsugo kanila nga dili sila magsugilon kang bisan kinsa sa nahitabo.


text:
Heyograpiya
- Ang Ingles nga bersiyon ning maong panid mahimo mong mahubad ngadto sa Binisayang Sinugboanon.
Ang heyograpiya mao ang pagtuon sa lokasyonal ug spatial nga baryasyon sa natural ug tawhanong penomena sa kalibotan. Ang pulong nagagikan sa Griyegong mga pulong Yn kun Yeιa ("kalibotan") ug Ypaφeιv ("pagsaysay" ug "pagsulat").
Ang modernong heyograpiya usa ka koleksiyon sa nagkadaiyang mga disiplina. Kini may kalabotan sa daghang mga natad sa kahibalo sa tawo. Ang mga heyograpo migamit sa ubang disiplina sumala sa ilang panginahanglan niini. Samtang ang mga sabdyek sama sa biyolohiya ug ekonomiks may dakong impluwensiya, aduna usay mga heyograpo nga nagagamit sa mga konsepto gikan sa mga sabdyek sama sa sosyolohiya, saykolohiya, ug pagtuon sa paugnat sa kusog kun sports science.
Mga sulod
Istruktura sa heyograpiya[usba | edit source]
Si William Hughes, usa ka magtutudlo sa heyograpiya sa mga Balaang Yuta sa King's College London, mihatag og depinisyon sa heyograpiya sa tuig 1863: Ing heyograpiya usa ka siyensiya, usa ka butang dili lamang sa mga ngalan, apan sa argumento ug pangrason, sa hinungdan ug epekto.
Kini usa ka espisipikong pagsalikway nga ang heyograpiya usa lamang ka deskriptib nga disiplina. Ang heyograpiya milakip usab sa pisikal nga kalibotan sa tawhanong aspeto niini. Sa sulod sa disiplina, hinuon, may daghang natad sa espesyalisasyon. Ang mga heyograpo karon miespesyalays sa usa sa mga dagkong sanga niini.
Pisikal nga heyograpiya[usba | edit source]
Ang pisikal nga heyograpiya nagpokus sa heyograpiya isip usa ka siyensiya sa kalibotan (Earth science). Ang katuyoan niini mao ang pagsabot sa pisikal nga layout sa kalibotan, ang iyang lakat sa panahon (weather), ug ang kalibotanong pattern sa mga tanom ug mananap. Daghang bahin sa pisikal nga heyograpiya ang nagagamit sa heyolohiya, labaw na sa pagtuon sa weathering, ug paglihok sa sedimento.
Ang pisikal nga heyograpiya mahimong mabahin ning mosunod nga mga sanga:
- Heyomorpolohiya
- Haydrolohiya
- Glasyolohiya
- Bayoheyograpiya
- Pagtuon sa panahon (climatology)
- Pedolohiya (pedology kun pagtuon sa yuta - soil)
- Heyograpiya kostal
- Geodesy
- Paleyoheyograpiya
- Enbayronmental nga heyograpiya ug ang pagdumala sa kalikopan
- Landscape ecology
Ang tatawng dibisyon niining maong mga natad malisod sa paghimo. Usahay ang osyanograpiya ibutang sa sulod sa pisikal nga heyograpiya, apan karon giila kini nga sabdyek sa iyang kaugalingon.
Mga may kalabotang tumong: Atmospera - Arkipelago - Dagat - Disyerto - Ekolohiya - Heyostatistika - Kadagatan - Kontinente - Lanaw - Osyanograpiya - Pulo - Sapa - Yuta
Makitawhanong heyograpiya[usba | edit source]
Ang makitawhanong heyograpiya mao ang sanga sa heyograpiya nga nagpukos sa pagtuon sa mga pattern ug mga proseso nga naghulma sa interaskiyon sa tawo sa lain-laing kalikopan. Kini naglakip sa mga aspetong tawohanon, politikal, kultural, katilingbanon, ug ekonomikanhon. Samtang ang medyor nga pokus sa makitawhanong heyograpiya dili ang pisikal nga landscape sa kalibotan (tan-awa ang pisikal nga heyograpiya), duol sa imposible ang paghisgot sa makitawhanong heyograpiya nga dili magreper ngadto sa pisikal nga landscape diin ang mga kalihokan sa tawo nahitabo, ug ang enbayronmental nga heyograpiya inanayng mitumaw isip sumpay sa duha ka sanga sa heyograpiya.
Ang makitawhanong heyograpiya mahimong mabahin ning mosunod nga mga kategoriya:
- Ekonomikanhong heyograpiya
- Heyograpiya sa kaugmaran
- Demograpiya
- Heyograpiya urban
- Katilingbanong heyograpiya
- Batasanong heyograpiya
- Kulturanhong heyograpiya
- Politikanhong heyograpiya, lakip na ang heyopolitika
- Historikal nga heyograpiya
- Rehiyonal nga siyensiya
- Heyograpiya sa stratehiya militar
- Heyograpiya sa militarya
- Peministang heyograpiya
Mga may kalabotang tumong: Talaan sa mga nasod sa kalibotan - Nasod - Nasyon - Estado - Probinsiya - Dakbayan - Lungsod - Barangay
Sosyo-enbayromental nga heyograpiya[usba | edit source]
- Ang heyograpiya mipokus sa interaksiyon sa tawo sa natyural nga enbayronment.
- Ang sosyo-enbayronmental nga heyograpiya may duha ka sanga:
- kultural ug politikal nga ekolohiya (cultural and political ecology kun CAPE)
- risk hazards research
Heyograpiya historikal[usba | edit source]
Kaagi sa heyograpiya[usba | edit source]
- Tan-awa ang Kaagi sa heyograpiya
- mga Griyego
- mga Romano
- Tunga-tungang Panahon: mga Arabo sama ni Idrisi, Ibn Batutta, ug Ibn Khaldun
- Marco Polo
- pagsulod sa mga unibersidad
- siglo 20
Mga teknik sa heyograpiya[usba | edit source]
- Kartograpiya - paghimo og mapa
- GIS - Geographic Information Systems
- Geographic quantitative methods
Mga sumpay sa gawas[usba | edit source]
- Association of American Geographers
- GISuser.com
- PopulationData.net
- Free Maps Germany
- Using Literature To Teach Geography in High Schools. ERIC Digest.
- Teaching Geography at School and Home. ERIC Digest.
- The National Geography Content Standards. ERIC Digest.
- Geo-Guide
- Geopium: Geopolitics of Illicit Drugs in Asia
- National Geographic Online
- Royal Geographical Society
- Royal Canadian Geographical Society
- Canadian Geographic
- Hypergeo : Geographical Encyclopedia
- Antique and Rare Maps - Art Source International


text:
Ang Oktubre 25 maoy mapulang titik nga adlaw alang sa mga Bogohanon. Ang tanan manag-ambahan pagkuyog sa usa ka parada agig pagyukbo, pagtahod ug paghandom niadtong daku ug inilang tawo nga nagpahimutang sa kabantug sa Bogo diha sa mapa. Adlaw nga maoy kamatayan ni Senador Don Pedro Lazala Rodriguez, ang bayani ug amahan sa lungsod sa Bogo. Ikakatloan nag tolo ka tuig sumad sa iyang pagkapukan. (sa pagsulat niini)
Nyor Indong ang saga itawag kaniya. Natawo niadtong tuig 1869 gikan sa dugo sa mga ginikanang katsila, Don Jose Rodriguez ug Donya Vicente Lazala. Nakatungha sa seminaryo sa San Carlos ug mipadayon didto sa Ateneo de Manila, diin nakahupot sa silid pagka B.S in Agricultural Engineering, A.B ug BSC. Tungod sa gugma sa panguma
Nahimo si Nyor Indong nga Presidente-Munisipal sa Bogo sa panahon ni Hen. Emilio Aguinaldo sulod sa mga tuig 1898 hangtud sa 1903. Ug sa 1905 miadto sa Espanya ug sa ubang dapit sa Uropa ug paghibalik, ginominahna siya isip usa ka delegado alang sa unga Asembliya sa Pilipinas. Unya sa 1907 mirepresentar kumo senador samtang ang iyang igsoon, Celestino Rodriguez - deputado sa unag distrito.
Sulod sa iyang administrasyon dinhay higayon nga nahimo siyang usa ka mamumulong sa pagsaulog kun inawgurasyon sa Independensya sa karaang plasa sa Sugbo, matud pa niya...
"....Dinhi sa ibabaw sa kalibotan, duruha da ka bukid ang labing bantugan, ang bukid sa senai ug ang bukid as sudlong. Apan alang sa mga Pilipino ang bukid sa sudlon maoy labing mahal ug halandumon, kay sa tumoy-tumoy sa iyang sima...diha mahitarok ang unang bandilang Pilipinhon nga gipakayab sa panganod Sugboanon...nga gipaagasan ug daghang dugo sa atong mga kaliwat aron paglaban sa inahan tang yuta...."
Mapuslanon kaayo an giyang pag-alagad sa unang hugna sa Sendaorya, nga maoy nakapaaghat kaniya pag-usab pag-apil sa kombensyon sa pagka Senador batok kang Don Filemon Sotto sa partido Nasyonalista. Kadaghan sa mga delegado habig kang Don Sotto ug gihukman nga modaug sa kombensyon.
Masipang pakpak ang mitapus sa lima ka gutlong pakigpulong sa banggiitang mamumulong nga Sotto. Unya misunod si Don Pedro Rodgriguez ug misugod....
"...Minahal kong mga delegado sa kombensyon: kon tinuod man ugaling nga ang kalibotan tang gipuy-an matapus unya manudya? Sa panahon nga ang tawo mabanhaw... akoy unang mobangon gikan sa akong lubanganan dinala sa akong mga bukton ug ipakayab ko sa kahanginang Pilipinhon ang bandila sa partido Nasyonalista...ug kon walay suwerte ning kombensyona, ako moyukbo og motabang sa maong partido nga minugna...tinukod ug gipangulohan ni Don Sergion Osmeņa..."
Makabungog ang gahub nga mibukot sulod sa Sine Ideal diin himoa ang tigom sa kombensiyon. Kadtong mga pulonga nga nanuhotsuhot sa kinailadman sa katawhan maoy nakapadaug kaniya niadtong higayona.
Gisublian si Nyor Indong sa 10th Senatorial District diin mimayoriyag daku labaw kang deputado Vicente Sotto sa partido Demokrata. Sa Senado usa siya sa manggimbuhaton, bantugang mamumulong, nagsilbe sa katarung ug kaligdong. Ug supak sa katungod kun ugaling dili mahiangay sa mga lungsoranon.
Si Don Pedro Rodriguez mao ang "Pahid" sa luha sa mga kabus, kay lagi mahigugmaon man sa mga timawa. Ang magkinahanglan ug yta, gibaligyaan sa kubos nga bili ug pinaagi pa sa data-data. Nagpahulam ug salapi nga walay tanto. Gihalad ang iyang kinabuhi pagtukaw pagtabang niadtong nanagkamang sa kapit-os ug kakabus.
Katoliko Romano si Nyor Indong sanglit gitugahan man ug lote alang sa Simbahan sa Bogo ug Medellin.
Naminyo kang Donya Masay Veloso - gitugahan ug tolo ka mga anak sila sa Jose V. Rodriguez, ang kanhi Deputado ug na-Mayor sa dakbayan sa Sugbo, Anhing Amparo ug Pedring Jr.,


text:
Tag Archives: iya
Pamilya incorporated, nagaluntad sa City Council sang Iloilo.
Pamilya incorporated, nagaluntad sa City Council sang Iloilo. Base sa dokumento, ginbutang ni Councilor Jay Trenas ang iya iloy nga si Dr. Christine Trenas bilang legislative liaison officer 5 nga may sweldo 923.56 pesos kada adlaw kag ang iya utod nga si Amanda Maria Solidad trenas bilang legislative liaison officer 4 nga may sweldo 726.89 pesos kada adlaw. Samtang ginhire man ni Councilor Peniaredondo ang iya
Hocus pocus sa Brgy. San Juan, Molo, ginreklamo
Ginareklamo sang isa ka residente sang San Juan, Molo ang hocus pocus nga pagbakal sang bulong sang ila Punong Brgy nga nagabalor 1.4 million pesos gikan sa 1.5 million nga donasyon. Suno kay Dionesio “Small” Catedrilla, naghalin sa a teacher partilist ang 1.5 million pesos nga kwarta kun sa diin gintugyan kay Punong Brgy Sipil Espinosa bilang Association of Brgy Captain President sa Distrito sang Molo nga ibak
Salinas, mangin isa ka leader kag manager
Mangin isa ka Leader kag Manager si IPPO OIC, Sr. Supt. Cornelio Salinas. Suno kay salinas, kun mangin istrikto man ini sa mga kapulisan, ina bangud luyag niya makita nga nagatrabaho sang husto ang mga pulis para sa mga pumuluyo. Sa pihak sini, ginpasalig man ni salinas nga iya iga-motivate, iga-inspire kag iga-influence ang iya mga tinawo nga mag-obra sang ila trabaho. Ini ang pahayag ni salinas angut sa istri
Opisina ni Treñas, wala sang pondo para ibakal sang Multicab sang mga kabarangayan
Wala sang nagakaigo nga pondo ang opisina ni Congressman Jerry Trenas para ibakal sang Multicab sang mga Kabarangayan. Suno kay Trenas, iya ini pagalantawon apang limitado katama ang iya pondo para diri. Ini kasunod sang pahayag ni Liga ng mga Brgy President Carlos Guaren nga may iban nga brgy nga makasarang magbakal sang Multicab para sa ila brgy gamit ang IRA apang may iban man nga indi makasarang. Share and Enj
Lalaki, ginhampak sang placard bangud sa himon
Nagreklamo sa Jaro PNP ang lalaki nga ginhampak sang placard sang isa man ka lalaki nga nangimon. Ginkilala ang tagreklamo kay Ivy De Nicolas, 20 anyus, pumuluyo sang St. Joseph Village, Jaro kag tag-iya sang refilling station. Ginapahayag nga naga-istorya ini sa isa ka babaye sang nagligad nga adlaw apang nagsal-ot man istorya si Jestoni Duran gani nagbaisay sila nga duha. Hinali lan
Atty. Jacela, mahimo makapabilin bilang City Legal Officer
Mahimo pa makapabilin sa iya pwesto bilang City Legal Officer si Atty. Jose Junio Jacela. Suno kay City DILG Dir. Atty. Ferdinand Panes may ginapatuman nga hold over principle samga importante nga posisyon tubtob nga may maappoint na sa pwesto. Ginpaathag ni Panes nga kun mangin hugot ang pagsulondan nga gilayun bakantehan ang posisyon kun wala sang concurrence ang appoint kaangay sang natabu sa city legal offi


text:
“Baha,” Sugidanun ni Gil S.Montinola
Featured Image halin sa http://www.postcardsfrommanila.com ni Bobby Wong, Jr.
BAHA
Gil Montinola
Time check: ala siete trentay singko na sa aga. Ang bagyo Frank ari na sa Western Visayas. Gani, luyag namun ipaalinton sa tanan nga mga pumuluyo, ilabi na gid ang mga nagapuyo sa higad sang baybay, kon mahimo magkadto kamo ukon magtinir anay sa mataas nga lugar para mapaiway sa aksidente nga igadulot sing bagyo nga Frank.
-ang pangabay kang Bombo Radyo dayon burot kag patay.
SA PANIMPO NGA AMO KA DYA, ang mga tawo kalabanan nagapabukot lang sa tagsa nanda ka balay. Sanda tanda ‘day Benyang, wara gakabalaka kay indi man tanda binit-baybay. Marapit lang ugaring tanda sa suba-gamay. Suba nga nagaangut sa mga kabanwahanan kag kabaranggayan halin sa bukid paadto sa baybay. Ang suba nga nagabulig sa mga mangunguma, nagapatubig sa mga taramnanan nga anda pangabuhian. Hambal gani nanda – suba kunu dya kang kabuhi- kay amo dya ang gabuhi kananda.
Bag-o lang tanda tapos pamahaw, pinamarhan nga isda ang anda dapli. Ginpanghimos ni Benyang ang anda kinan-an sa lamesa kag gindara sa lababo sa anda banggirahan. Pagkatapos, gintrapuhan ang mga mumho nga nagarinapta imaw kang mga agsik kang tubig-uran nga nagapinagusto lusot-panigal-ot sa mga giha kag buslot kang anda dingding kag atup.
“Noy, nag-abot run si Toto mo?” pamangkot ni Benyang sa agot na nga si Ben dara panarapo kang lamesa. Dayon man kaput kang ana daster agud indi mabasa.
“Wara pa ‘nay kay bati ko kana kagina may inugdilibir sanda kuno tulad nga mga bag-ong tapas. Hiringagawon gid kuno hambal ni Budol bahol,” sabat ni Ben, potot nga bata para sa edad na nga walo katuig. Bitbit ang Caltex nga mga kabo, inug salod sa uran nga nagapakontisanay turo sa mga lusbot kang atup.
“’Ti daw ‘ga binagyo man dya? Wara gid ran bala ti konsiderasyon si Budol mo. Man-an na dugid gani nga nagabagyo pay,” libak ni Benyang kay Budol kon sa diin nagaubra ang ana bata bilang drayber sa isara sa mga truck kadya. Nagakarga kang mga kahoy nga natamanyo. “Nagasuru dun nga daan ang atun radyo. Wara run dya guru batiri. Hambalan mo ‘ko kon mag-abot tana kay mapabakal ‘ko batiri.”
Indi amo ka ran kabaskog ang hangin nga dara ni Frank ‘garing ang magagmay nga tinuro kang uran ang wara nagauntat. Si Budol Bahol wara man nagauntat, business-as-usual man sa gihapon, indi gid mapunggan kang bagyo ang ana amat-amat kalbo kang kabukidan. Indi man gid mapunggan, hambal man kang iba, kay pamilya na nga daan maimpluwensiya kag ginkahadlukan.
Nabilwa ang pader sa likod kang anda balay! Ang pader ni Menyong Manggaranon. Pagkabati ni Benyang, dali-dali tana naguwa sa gawang kag ginlantaw ang ginhalinan kang tunog nga lagabong sa likod-balay.
“Dios ko!” wangal ni Benyang kag maabtik nga nagbalik sulod sa anda balay. Nagasala-sala. Indi kamaan kon ano ang himuon. Ginaturok lang tana ni Ben nga nagasampok ang kiray.
Nabilwa ang pader kay indi run kasarang magsagang sa kaduruhon kang mabaskog nga tubig. Kadasig kang tubig daw bagrong kang sarahi dya nga nagahuganas. Tama ka baskog magdirinaguso. Ang tubig nagpauna-una sulod sa anda balay, maski diin lang nga buho. Kon daw ano kaabtik ang tubig, amo man kaabtik ang alima ni Ben sa pagsabnit sa radyo. Nagdalagan parapit sa nanay nga nagasala-sala, gin-uyatan ang wala nga alima kag nagdalagan paguwa sa karsada. Ang karsada nga nakaplastar sa medyo mataas nga lugar. Nagdulog sanda nga darwa kag dayon balikid sa anda balay. Kinulbaan sa tubig. Nagmurarat anda mata.
“Nag-awas ang suba! Nag-awas ang suba!” singgitan kang tanan nga nagakinarankaran.
“Diin ta ‘nay m’adto?” pamangkot ni Ben, nagadapit ang tuo sa nanay ang wala tana nga butkon ginakaptan ang radyo. Nagatusmaw ang kahig sa tubig-baha kag nagasamo ang tubig-uran kag luha sa ana gawi.
Wara kasabat si Benyang daw natagban tana kang ispirito nga nagatindog sa karsada kag nagaatubang sa anda balay. Ginbuol na ang radyo nga gina-uyatan ni Ben kag ginsipit na sa ana irok para indi mabasa. Ginkaptan na pagid ti hugot ang alima ni Ben.
Nagatindog sanda nga ginalantaw ang nagalulun nga tubig, ginalanguyan indi kang mga isda kundi mga pinuno kang mga kahoy nga nagkaraluka halin sa bukid. Ang iba may-agi pa kang unto kang sarahi. Nagaduro man ang mga tawo nga nagasalasala bitbit ang mga sapat kag gamit nga nahingagaw salbar- waay gid ka panginlaman sa natabo.
“Dali-a nio run Benyang! Nagataas run ang tubig!” Singgitan ni Menyong nga nalabyan sanda nga darwa. Daw wala lang sanda nga darwa kamaan nga nagataas run ang tubig. “Tuya kita maadto sa plasa mataas tana tuya! Dali run!”
Namurag-muragan ang darwa pagkabati kang limog ni Menyong. Nagdali-dali sanda nga darwa panaw. Imaw man ang mga pumuluyo nga pareho man kananda ang nadangatan. Daw mga subay sanda nga nagatinabidtabid sa huganas kang baha kag karuluoy nga nagatinarabiris ang luha.
NALAB-OT NANDA ANG PLASA. Frank kag baha ang ginahuring-huring kang tanan. Pers taym gid kuno dya nga natabo sa anda lugar. Ang baha. Ang pag-awas kang suba.
“Amo run dya ang ginatawag nga gaba.” Hambal kang isa ka ubanon nga mal-am nga laki nagasandig sa semento nga purungkuan.
“Sakto gid. Turuka man bala ang bukid sa unhan. Kita mo gid ang ibidensya nga kalbo, dugangan pa gid ka uran ni Frank. ‘Ti way dun.” Sugpon kang baye nga ang duha ka mga bata nagabarikotot sa ana magtimbang nga kilid. Ginturok tana kang laki nga nagapanigarilyo kag ginhambalan.
“Daad pilion na man ang gabaan na e,” dara buga kang aso kag dayun suyop duman kang sigarilyo. “Ang mga tawo lang man daad nga tunto. Parehas ka dya, tanan ta tatun nio ang naga antos sa mga katuntuhan nanda. Indi daad tana di a puede a.”
Nagahipos lang si Benyang sa kilid daw nagmara nga suba ang ana tutunlan, daw malumos ang ana dughan. Wara tana kalimoglimog. Husto lang tana magpamosemose sa kilid. Si Benyang nga nagligad lang nga bulan nabalo hasta tulad nagapangasubo man tana sa gihapon. Man-an na gid nga tana ang ginapabatibatian kang estorya kay ana daan nga bata ang nagaubra sa logging business ni Budol. Nagalinagating-bagting ang ana talinga kada bati kang Frank kag baha.
“San-o ‘ta nay mauli sa balay? Nagutom dun ‘ko,” pamangkot ni Ben sa ana nga nanay. “Si toto gali ‘nay. Diin dun tana ayhan tulad?”
Wara dayun kasabat si Benyang sa pamangkot kang ana nga bata. Ginturok na lang si Ben. Nagturukay sanda nga darwa.
“Karun. Kar-on,” sabat na. “Mal-am dun si toto mo masarangan na run ka ‘to ang ana kaugalingon.” Man-an mo gid sa ana limog ang kabalaka.
NAGTAHAW ANG BAHA. Nagsirak ang adlaw. Malaka dulang nga makita ang mga gal-um nga nagadara kang kurulbaan nga uran. Naggirinuwa ang mga tawo sa plasa. Ginsug-alaw sanda kang madamol nga lay-on nga nagatabon sa tanan nga gin-agyan kang tubig-baha. Malaputyak nga lay-on. Ang mga ruruk nagsirinab-it kon diin-diin. Ang mga sanga kang kahoy nagarinapta. Ang mga gamit nagaraya sa dalan, ginapamara. Ang mga kasapatan nahigot sa kilid kang dalan. Ang mga sarakyan nagabinaliskad sa tunga kang taramnanan kag nagasinampawanay sa kilid-dalan.
Wara gana si Benyang kag Ben magpanaw uli sa anda balay. Masubo nanda nga ginaturok ang mga tawo nga nagaatubang sa balay nga natabunan kang lay-on nga dara kang baha. Si Frank. Si Frank kag ang dara na nga baha. Ang mabatian nga ginaistoryahan.
Nagatindog sanda nga darwa sa karsada nga ginaturok ang anda nga balay nga gintapan kang lay-on ang ugsadan. Si Benyang, ang nawala nga alima sa hawak kag ang natuo sa dahi. Ginaturok ang anda balay, tunga semento tunga kawayan, naram-os kang lay-on. Si Ben wara ka limog sa ana tupad, husto lang maghimutad sa anda balay nga daw indi makapati sa nakita.
Nagliso ang ulo ni Benyang ginhimutadan ang tawo nga nagapanaw parapit kananda. Nakibot tana sa nakita. Nagmurahag ana nga mga mata kag nagdasig ang kubakuba kang ana nga dughan. Ang kabalaka kag kakulba nga ana nabatyagan ang gin-islan kang kasadya kag pasalamat. Si Toto Franklin na ang nagapanaw paadto sa ginatindugan nanda bitbit ang pinutos kang pagkaun kag pala nga inugluk-ad sa lay-on. Pag-abot, ginkuot na ang ana bulsa kag gintao sa nanay na ang duha ka batiri. Nagyuhum si Benyang kag ginhakos ang bata. Si Ben gintulok ang ana toto Franklin kag nanay nga nagakup-anay, kag tana, nag-imaw man kupo.
“Nalabyan ko si Onyok kaina ginhambalan na ko nga tuya kamo sa plasa, ti nag-imaw dulang ko tabang sa mga kasimanwa ta nga nagkarastranded,” maabtik na nga panugid sa nanay. “Kag ang ginataguan gali ‘Nay ka mga gamit ni Nong Budol nagkaraanod sa baha. Naubos gid anod sa baha ang tanan nga gamit pangsarahi. Bati ko gani mauntat lang anay tana tulad. Tungod sa natabo nga dya.”
Naglusong sanda nga tatlo sa lay-on kag gin-umpisahan ang pagpangpala kang lay-on sa anda balay dara ang pagpasalamat nga wara dya napukan. Ginbuol ni Ben sa nanay na ang batiri kag ginbutang sa radyo nga ginplastar sa banggirahan. Nagpamati sa matagsing nga limog tungod sa bag-o na nga mga batiri.
Time check: alas tres na sa hapon. Para sa maayo nga balita, naguwa na si Bagyo Frank sa Philippine Area of Responsibility —
TAPOS
Si Gil Salanio Montinola, 27, sangka manunudlo sa elementarya sa pampubliko nga buluthuan sa Distrito kang Mina sa Mina, Iloilo. Nakaintra tana sa 9th IYAS Creative Writing Workshop 2009, 8th SanAg Writers Workshop 2010, kag 18th Iligan National Writers Workshop 2011.


text:
Kolehiyong Rogasyonista
Ang Rogationist College [ɹəʊ'geɪʃənɪst 'kɒlɪdʒ] (Kolehiyong Rogasyonista, nailhan usab nga RC ang minubo niini, usa ka kolehiyong kaugalingon nga gidumala sa mga paring Rogasyonista, usa ka orden sa Simbahang Katoliko, ug usa ka institusyon sa edukasyon alang kang bisan kinsa. Gitawag ang mga magtutuon niini nga RCian/RCians, Rogasyonista o Rogationist/Rogationists. Adunay sukod nga 2.4 kilometro kwadrado, nahimutang ang tulunghaan sa Kilometro 52 sa Aguinaldo Highway, Lalaan 2, Silang, Cavite, Pilipinas.
Mga sulod
Kasaysayan[usba | edit source]
Saint Anthony's Boys Village[usba | edit source]
Unang gitukod ang tulunghaan sa mga Italyanong Rogasyonistang pari pinaagi sa Saint Anthony's Boys Village (Balangay Para sa mga Lalaki sa San Antonio) o SABV para hinabang sa Italyanong kagamhanan pinaagi sa kaluoy ni Giuseppe Tiovini Foundation, isip usa ka balay para sa mga ilo. Kini usab ang unang balay sa mga ilo ni San Antonio sa mga tudlo ug mga kinaiya ni Santo Annibale Maria di Francia sa tibuok Pilipinas.
Nagsugod ang pagtukod sa mga gambalay sa tuig 1985, niadtong Marso 2, 1985 gipanalanginan ni anhing obispo sa Imus nga si Felix Perez ang tukoranan sa unang gambalay.
Rogationist Academy[usba | edit source]
Nahuman ang pagtukod sa mga gambalay duha ka tuig human ang pagsugod niini. Sa pag-abot sa Mayo, 1987, gitukod ang Rogationist Academy (Akademiyang Rogasyonista) o RA sa SABV nga usa ka tunghaan nga Katoliko nga midawat og mga estudyante gikan sa una hangtod sa ikaupat nga ang-ang. Wala pa matukod ang kolehiyo niining panahona -- alang sa sekundaryang edukasyon lamang ang akademiya.
Niadtong mga panahona, pulos lamang interno, mga estudyante nga gipa-tuon sa ilang tigpangama, ug namuyo sa SABV, ang nagatuon dinhi. Dili sama karon nga hapit tanang estudyante gikan sa gawas sa kampus.
Niadtong Hunyo 1990, nakadawat og pag-ila gikan sa Republika sa Pilipinas ang tunghaan. Sa tuig 1991, nahitabo ang unang gradwasyon sa Rogationist Academy nga gitibuok og 66 ka estudyante; 25 niini mga interno.
Human niadtong tuiga, sunod-sunod na ang pagtukod sa mga bag-ong gambalay sa tunghaan: Telesco Library and Art Gallery ug mga gambalay sa pandayan nga gitukod ni Miserio (1990); balay-paugnatan sa SABV (1990 — 1991); Cassetti Computer Laboratory ug usa ka 100 ka KW nga generator (1991); gambalay sa Technical School nga gitukod sa Italyanong kagamhanan (1994); Rogate Press, usa ka panitikanan nga gipanag-iya sa Rogationist College, nga gipundohan sa Belhika|Belgong]] kagamhanan (1994 — 1995).
Rogationist College[usba | edit source]
Niadtong 2001, gitugotan sa Commission on Higher Education (CHED) ang tunghaan nga nahimong Rogationist College, ug midawat og mga kolehiyong magtutuon sa mga kursong BS Information Technology ug BS Industrial Technology. Sa maong tuig usab, nahimong kinaunahang tunghaan sa tibuok Habagatang Katagalogan nga migamit og mga tarhetang Mondex alang sa pagpalit ug paghulam og libro. Gidugangan og ikatulong andana ang gambalay sa kolehiyo aron masolbad ang pagdaghan sa mga magtutuon, ug giablihan ang Oasis of Prayer, ang dapit alang sa espirituhanong pagpahulay sa mga magtutuon ug magtutudlo.
Niadtog 2002, gipanalanginan ang RC og pag-ilang kagamhananon sa mga kursong BS Information Technology ug BS Industrial Technology. Sa kining tuiga usab gisugdan ang paghatag og mga bag-ong kurso sa kolehiyo sa mga magtutuon niini; kini mao ang mga kursong BS Computer Science, BS Electronics and Communications Engineering, BS Computer Engineering, BS Hotel and Restaurant Management, BS Business Administration ug Asosyado sa Computer Technology.
Logo[usba | edit source]
Sumala sa RC, gipasabot sa kinatibuk-an sa ilang logo ang pagkakompleto sa usa ka tawo, sa iyang kaugalingon ug sa Kristiyano niyang kinabuhi dinhi sa kalibotan.
Libro[usba | edit source]
Gipasabot sa libro sa logo sa RC ang pulong sa Diyos, ang bibliya, ang gigikanan sa inspirasyon, kinaadman, kahibalo ug kusog sa tanang sakop sa institusyon.
Mga badlis[usba | edit source]
Gipasabot sa upat ka mga badlis nga nagahandag sa usa sa mga haligi sa krus ang upat ka mga lebel sa tunghaan alang sa mga magtutuon sa sekundarya.
Engranahe[usba | edit source]
Gipasabot sa engranahe ang mga kursong gihatag sa RC sa mga magtutuon nga nakalampos sa sekundarya:
- Bag-ong Teknolohiya
- Elektronika
- Elektrisidad
- Pagprograma sa kompyuter
- Pagproseso og datos
- Grapikong arte ug teknolohiyang pagpatik
- Inhenyeriyang pangsakyanan
Gipasabot sa upat ka ngipon ug lima ka lubak sa engranahe sa logo ang upat hangtod lima ka tuig nga gitas-on sa mga kursong gihatag sa RC.
Krus ug mga tindog nga linya[usba | edit source]
Nagpasabot og duha ka butang ang upat ka tindog nga linya nga gitung-an sa usa ka krus sa logo: ang disenyong sa mga gambalay sa SABV - RC, ug ang pilosopiya sa institusyon. Gipasabot sa krus si Kristo.
Mga kurso[usba | edit source]
Ang mga gihalad nga kurso sa Rogationist College mao ang mosunod.[1]
- BS Computer Science
- BS Information Technology
- BS Computer Engineering
- BS Electronics and Communications Engineering
- BS Accountancy
- BS Business Adminisration
- Major in Marketing
- Major in Finance
- BS Elementary Education ug BS Secondary Education
- Major in Religion
- Major in Mathematics
- Major in English
- BS Hospitality Management
- BS Industrial Technology
- Electronics Technology
- Electrical Technology
- Mechanical Technology
- Automotive Technology
- Graphic arts ug Printing technology
Reperensya[usba | edit source]
- Rogationist College Student's Diary (S.Y.2007 - 2008) (pp. 2 hanggang 22)
- Manila Bulletin Online
Mga sumpay sa gawas[usba | edit source]
- (Iningles) Rogationist College — Opisyal nga websayt
- (Iningles) Pakigpulong sa Chargé d’Affaires Joseph A. Mussomeli sa Rogationist College — Embahada sa Estados Unidos sa Manila
- (Initalyano) Mga Rogasyonista sa Kasingkasing ni Hesus — Opisyal nga websayt
- (Initalyano) Rogate.net
- (Iningles) Rogationist Alumni Association — Silang (opisyal nga websayt)
- (Iningles) RCian Forum (dili opisyal)
- (Iningles) RCians Online (dili opisyal)
- (Iningles) JoomRog!


text:
Thursday, May 7, 2009
Camping with your Kids
1 comments :
- TKim said...
-
Hi Dhemz, hubby and I went to a camping 3 years ago di man kaayo feel namong duha ang camping oi. Wala gani mi nangatulog sa tent gipakatulog mi sa camper pero kini laging dili namo type pagka-ugma nangita mi ug hotel hehe. Unsa pod to nga camping area walay tubig available mura ug miserable kaayo ang life hehehe. Hadlok pod ko ug Bear oi kay manggukod biya na sila unya di pod ko kabalo molangoy hehehe. Na daghan kaayo ko ug reason no di na lang gyud lagi ko patugatuga ug camping2x. :* :*
- May 7, 2009 at 12:43 PM


text: 1Ang palas-anon sa Tiro. Managuwang kamo, kamong mga sakayan sa Tarsis; kay kini kilaglag na, mao nga wala nay balay, wala nay pagsulod didto: gikan sa yuta sa Chittim kini gipahibalo na kanila. 2Managhilum kamo, kamong mga pumoluyo sa baybayon; ikaw nga nagalabang sa ibabaw sa dagat nga gihatagan ug daghan sa mga magpapatigayon sa Sidon. 3Ug sa ibabaw sa daghang mga tubig ang binhi sa Sihor, ang ani sa Nilo, mao ang iyang abut; ug siya nahimong patigayonan sa mga nasud. 4Maulaw ka, Oh Sidon: kay nakasulti na ang dagat, ang kalig-onan sa dagat, nga nagaingon: Ako wala sul-i, ni manganak, ni makagalam ako ug batan-ong mga lalake, ni makamatoto ug mga ulay. 5Sa diha nga ang taho modangat sa Egipto, sila masakitan pag-ayo sa balita sa Tiro. 6Panabok kamo ngadto sa Tarsis; managminatay kamo, kamong mga pumoluyo sa kabaybayonan. 7Mao ba kini ang inyong malipayong ciudad, kansang pagkakaraan gikan pa sa kanhing mga adlaw, kansang mga tiil maoy modala kaniya sa pagpuyo ngadto sa halayo? 8Kinsay nagtinguha niini batok sa Tiro, ang maghahatag sa mga purongpurong, kansang mga magpapatigayon mao ang mga principe, kansang mga magpapatigayon mao ang mga halangdon sa yuta? 9Si Jehova sa mga panon maoy nagtinguha niini, aron mabulingan ang pagpalabilabi sa tanang himaya, aron mahimong salawayon ang tanang halangdon sa yuta. 10Umagi ka latas sa imong yuta ingon sa Nilo, Oh anak nga babaye sa Tarsis; wala may makasalanta. 11Iya nang gituy-od ang iyang kamot sa ibabaw sa dagat, iya nang giuyog ang mga gingharian: si Jehova nakahatag na ug mga sugo tungod sa Canaan, aron sa paglumpag sa malig-ong mga dalangpanan niini. 12Ug siya miingon: Ikaw dili na magakalipay, Oh ikaw nga dinaugdaug nga anak nga ulay sa Sidon: tindog, umadto ka sa Chittim; bisan pa didto ikaw walay kapahulayan. 13Ania karon, ang yuta sa mga Caldeanhon: kini nga katawohan wala na; gitukod kini sa mga Asirianhon alang kanila nga nanagpuyo sa kamingawan; sila nagpatindog sa ilang mga torre: ug nanaggun-ob sa mga palacio niini; sila nanaghimo niini nga guba. 14Manag-uwang kamo, kamong mga sakayan sa Tarsis; kay ang inyong malig-ong dalangpan gilaglag na. 15Ug mahitabo niadtong adlawa nga ang Tiro pagahikalimtan sulod sa kapitoan ka tuig, sumala sa mga adlaw sa usa ka hari: tapus ang kapitoan ka tuig mahitabo sa Tiro ang ingon sa alawiton sa bigaon. 16Kumuha ka ug usa ka alpa, lumibut ka sa ciudad, ikaw nga bigaon nga hingkalimtan na; maghimo ka ug matam-is nga honi, mag-awit ka ug daghang mga alawiton, aron ikaw pagahinumduman. 17Ug mahitabo sa tapus ang kapitoan ka tuig, nga si Jehova moduaw sa Tiro, ug kini mobalik sa iyang suhol ug magapakighilawas uban sa tanang mga gingharian sa kalibutan ibabaw sa nawong sa yuta. 18Ug ang iyang patigayon ug ang iyang suhol mahimong pagkabalaan kang Jehova: kini dili pagatigumon ni pagatipigan; kay ang iyang patigayon mahimong alang niadtong nanagpuyo sa atubangan ni Jehova, aron pagakan-on sa igo, ug alang sa mga bisti nga malungtaron.